title: Mixmaster

text: "issa" Mixmaster oli alun perin tavallinen sementtiauto kun jaksossa "Uusaia ystäviä" hän ja Scrapper heräsivät henkiin Ikikipinän sirujen vaikutuksesta.


title: Mixmaster

text: "ssa" Mixmaster esiintyy vain parissa kohtauksessa. Ensin hän auttaa muita Constructiconeja Megatronin elvytyksessä. Sitten hänet nähdään myös Egyptissä taistelemassa Autobotteja ja NESTin sotilaita vastaan. Mixmaster kuoli, kun Jetfire iski häneltä kirveellään pään irti.


title: Mixmaster

text: Mixmaster muuntautuu Mackin valmistamaksi sementtimyllyrekaksi. Samanlainen ajoneuvo muuntautuu myös Devastatorin pääksi.


title: Mixmaster

text: "" -pelissä Mixmaster esiintyy pomovastuksena kampanjan toisessa tasossa.


title: Scrapper

text: Scrapper on "Transformers"-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Scrapper

text: Scrapper on ensimmäisessä "Transformers"-sarjassa Constructiconien ryhmän johtaja. Constructiconit loivat Cybertronissa Crystal Cityn, mutta nykyään ovat osa Megatronin joukkoja.


title: Scrapper

text: "issa" Scrapper oli alun perin tavallinen kaivinkone kun jaksossa "Uusia ystäviä" hän ja Mixmaster heräsivät henkiin Ikikipinän sirujen vaikutuksesta.


title: Scrapper

text: Elokuvassa "" Scrapper esiintyy vain Egyptin lopputaistelussa ja siellä saa surmansa Operaatio Tulimyrskyssä, kun F-16 Fighting Falcon -hävittäjät tulittavat häntä.


title: Scrapper

text: Kohdassa, jossa Decepticonit sukelsivat Laurentian Vajoamaan elvyttämään Megatronia, esiintyvä Scrapperin näköinen Decepticon ei ole Scrapper, vaan joku eri hahmo, sillä tämä hahmo tapetaan, jotta Megatronin haarniskaan saataisiin uusia osia.


title: Scrapper

text: Scrapper muuntautuu Caterpillar 992G-kuormaajaksi. Samanlainen ajoneuvo muuntautuu myös Devastatorin oikeaksi käsivarreksi.


title: Scrapper

text: Elokuvassa "" yksi Chicagoon hyökänneistä Decepticoneista oli identtinen Scrapperin kanssa ja sai surmansa Optimus Primen käden kautta.


title: Scrapper

text: Elokuvassa "" esiintyy Autobotti nimeltä Trench, joka on identtinen Scrapperin kanssa. Trench piileskeli useiden Optimus Primen riveissä aiemmin taistelleiden Autobottien tavoin Cade Yeagerin ja Jimmyn romuttamolla Etelä-Dakotassa.


title: Pilleus

text: Pilleus tai pilos oli antiikin Roomassa ja Kreikassa käytetty matkahattu. Se oli yleensä valmistettu huovasta, villasta tai nahasta, ja muodoltaan se oli pyöreä, ylöspäin suippeneva, hieman kartiomainen. Muinaisen kreikan asukkaille matkahatussa esiintyvä ihminen tiedettiin matkustavaiseksi ja siten taiteessa sillä oli symbolista merkitystä eli sitä käytettiin ilmaisemaan esitetyn henkilön matkalla oloa. Esimerkiksi Hermes, kulkevien ihmisten suojelija, kuvattiin usein matkahattu päässään.


title: Pilleus

text: Lakkia käytettiin alemman sosiaaliluokan piirissä lähinnä Saturnalia-juhlien ja orjien vapautuksen aikaan. Pilleus sai vapauslakin merkityksen Caesarin murhan jälkeen, kun sitä käytettiin aiheena symboloimaan vapautta Brutuksen lyöttämissä kolikoissa. Vapaiden orjien päähineenä se liitettiin vapauden Libertas-jumalattareen.


title: Pohjoismaiden Suomen instituutti

text: Pohjoismaiden Suomen instituutti (Nifin) oli Pohjoismaiden ministerineuvoston alaisuuteen kuuluva pohjoismainen kulttuuri-instituutti. Instituutin tehtävänä oli levittää tietoa ja herättää kiinnostusta Pohjoismaita ja pohjoismaista kulttuuria kohtaan Suomessa sekä välittää tietoa Suomesta ja suomalaisesta kulttuurista muualle Pohjolaan. Lisäksi Nifin toimi yhteistyössä muiden pohjoismaisten instituuttien kanssa ja loi monikulttuurista yhteistyötä Pohjoismaiden sekä Pohjolan naapurimaiden välille.


title: Pohjoismaiden Suomen instituutti

text:
Nifin ylläpiti pohjoismaista erikoiskirjastoa. Kirjaston kokoelmista löytyi noin
16 000 nimikettä kauno- ja tietokirjallisuutta sekä av-materiaalia.


title: Pohjoismaiden Suomen instituutti

text: Nifinin keskeisiä toimintamuotoja olivat mm. kirjallisuuteen, elokuviin, ajankohtaisiin yhteiskuntakysymyksiin, musiikkiin tai johonkin muuhun erityiseen teemaan liittyvät ohjelmaillat. Nifin järjesti myös seminaareja ja luentoiltoja sekä julkaisee materiaalia Pohjoismaista ja pohjoismaisista kielistä niin verkossa kuin painetussakin muodossa.


title: Pohjoismaiden Suomen instituutti

text: Nifin järjesti paljon ohjelmaa lapsille ja nuorille, ja yhteistyötä tehtiin myös monien eri organisaatioiden kanssa.


title: Pohjoismaiden Suomen instituutti

text: Vuonna 1997 perustettu Nifin sijaitsi Helsingin keskustassa, Kaisaniemenkatu 9:ssä, Pohjoismaiden Investointipankin talossa. Vuonna 2012:n lähtien instituutti toimii uudella nimella: Pohjoismainen kulttuuripiste


title: Eestinlammaskoira

text: Eestinlammaskoira ("eesti talukoer") on virolainen koirarotu. Rotu on kuolemassa sukupuuttoon.


title: Eestinlammaskoira

text: Rotua ruvettiin jalostamaan 1900-luvulla, mutta se ei koskaan kehittynyt roduksi asti.


title: Eestinlammaskoira

text: Tanakka, voimakas eläin, jonka raajat ovat lyhemmät ja jämäkämmät kuin saksanpystykorvalla tai suomenpystykorvalla. Korvat ovat korkealle asettuneet, joko puolipystyt tai pystyt. Kallo on melko pyöreä ja muodoltaan samanlainen kuin pohjanpystykorvalla. Tummat silmät ovat hieman soikion muotoiset tai pyöreät. Tuuhea häntä on muodoltaan kiertyvä. Karvapeite on pitkä ja sileä ja pohjavilla erittäin tiheä. Sallitut värit ovat musta, harmaa, kirjava ja keltainen sekä harvinaisempi valkoinen.


title: Eestinlammaskoira

text: 30 koiraa mitattiin, ja välineenä käytettiin ainoastaan mittanauhaa, koska koirat pelkäsivät hieman mittatikkua. Keskimääräiset tulokset:


title: Eestinlammaskoira

text: Tavallista kookkaammat ja raskaammat yksilöt löytyivät Muhusta, Saarenmaalta, Tartumaalta ja Võrumaalta ja vastaavasti pienemmät ja kevyemmät Pärnumaalta, Harjumaalta ja Virumaalta.


title: Eestinlammaskoira

text: Virolaiset lampaankasvattajat rupesivat 1930-luvulla jalostamaan maatiloille sopivaa piha- ja karjakoiraa. Vuonna 1936 he alkoivat kartoittaa virolaisen kyläkoiran (pihakoira) eli "muri"-tyypin levinneisyyttä ja määrittelivät sen rotuominaisuudet, minkä tarkoituksena oli löytää alueet joilta oli mahdollista hankkia jalostuskoiria. Eläinlääkäri Gabriele Tehver kiersi ympäri maata ja vieraili myös kodeissa joissa tiedettiin olevan murin näköisiä koiria. Osalla matkasta mukana oli myös toinen eläinlääkäri H. Talts.


title: Eestinlammaskoira

text: Maankierroksen aikana todettiin, että vuonna 1928 Virossa oli ollut paljon enemmän muri-tyyppisiä koiria kuin vuonna 1938, jolloin moni koira kuoli kennelyskään. Nartut risteytyivät maaseudulla yleisesti muiden koirien kanssa, minkä vuoksi muri oli sekoittunut muualta tulleiden kookkaampien koirien kanssa. Löydetyistä yksilöistä moni oli jo vanha, paljon uroksia kastroitu ja vain pieni osa nartuista sukukypsiä.


title: Eestinlammaskoira

text: 29. huhtikuuta 1938 järjestettiin Tartossa virolaisten lampaankasvattajien kokous, jossa keskusteltiin eestinlammaskoiran jalostuksesta. Kyseinen maalaiskoira jaettiin samalla kahteen eri tyyppiin, jotka professori Sarali nimesi:Karjakoiran jalostukseen sovittiin käytettävän collieta ja pihakoiran jalostukseen kuvaszia sekä aiemmin mainittua muri-tyyppiä. Lisäksi aiottiin luoda näistä kahdesta yhteinen rotu, joskin niiden eroksi todettiin että öisin vartioiva pihakoira ei sovellu päiväsaikaan tapahtuvaan paimennukseen.


title: Eestinlammaskoira

text: Ensimmäiset colliet tuotiin Viroon vuonna 1934 siitoslampaiden kanssa. Vuonna 1934 alkoi ristisiitos, johon aluksi käytettiin paikallista kyläkoiranarttua ja puhdasrotuista mustaa collieta. Jälkeläiset astutettiin edelleen collie-uroksella. Ne olivat pienikokoisia, niiden karvapeite oli pitkä ja sileä ja väritys musta valkoisin rintamerkein ja varpain. Ensimmäisen polven jälkeläisiltä puuttuivat karjakoiran vaistot. Toinen sukupolvi oli jo tyypillisiä karjakoiria, mutta niiltä puuttui johdonmukaisuus ja ne käyttäytyivät äkillisesti. Kolmannesta sukupolvesta lähtien jälkeläiset ovat kuitenkin olleet hyviä karjakoiria, nykyisin erinomaisia. Karjakoira-tyyppi on nykyisin hyvin vakiintunut.


title: Eestinlammaskoira

text: Pihakoiran jalostus oli vaikeampaa, koska haluttu rotutyyppi oli epäselvä: eri ihmisten näkemykset poikkesivat toisistaan. Vaikka kuvaszin käyttöä suositeltiin, päädyttiinkin pohjoismaalaisiin kantakoiriin - lappalaisiin ja suomalaisiin pystykorviin - koska haluttiin välttää eteläistä koiratyyppiä.


title: Eestinlammaskoira

text: Eestinlammaskoiran kantakirjassa on kaksi jaosta: karja- ja pihakoiran kantakirjat.


title: Eestinlammaskoira

text: Karjakoiran kantakirjaan merkitään collie- ja muita karjakoira-tyyppisiä kantakoiria, kun taas pihakoiran kantakirjaan muri-tyyppisiä koiria. "Sanomalehdet saatavilla: Digiteeritud Eesti Ajalehed"


title: Tuomitun kosto

text: Tuomitun kosto ("Cape Fear") on J. Lee Thompsonin ohjaama yhdysvaltalainen psykologinen trilleri vuodelta 1962. Martin Scorsese teki siitä uudelleenfilmatisoinnin "Cape Fear", joka julkaistiin vuonna 1991.


title: Tuomitun kosto

text: Valtion elokuvatarkastamo kielsi elokuvan (ikärajamääritys KK - Kokonaan kielletty) vuonna 1961. Täyskielto jatkui uusintatarkastuksessa 1967, kun suurta määrää elokuvia arvioitiin uudelleen tarkastamon johdon vaihduttua huhtikuussa 1966 ja levittäjien ajatuksissa oli mahdollisuus sensuurin lieventymisestä. Tarkastamo heltyi vasta uusintarkastuksessa 1969 jolloin elokuva myös sai virallisen ensi-iltansa Suomessa.


title: ORP Gryf (1936)

text: ORP Gryf () oli Puolan laivaston miinalaiva, joka palveli toisen maailmansodan alussa ennen uppoamistaan.


title: ORP Gryf (1936)

text: Alus tilattiin 11. toukokuuta 1934 Chantiers et Ateliers Augustine Normandin telakalta Le Havresta Ranskasta. Sen köli laskettiin 14. marraskuuta 1934 ja alus laskettiin vesille 29. marraskuuta 1936. Alus valmistui 27. helmikuuta 1938.


title: ORP Gryf (1936)

text: "Gryf" lähti 1. syyskuuta 1939 yhdessä kuuden miinanraivaajan kanssa Gdynian laivastotukikohdasta epäonniseen operaatio Rurkaan, jossa oli tarkoitus miinoittaa Gdańskin lahden sisääntuloreitit. Alukselle kuormattiin miinat, minkä jälkeen osasto matkasi Helin niemimaalle suojanaan "Wicher" sekä kaksi tykkivenettä. Matkalla alusten kimppuun hyökkäsi 33 Saksan ilmavoimien Junkers Ju 87 -syöksypommittajaa, jolloin alus vaurioitui useista lähelle osuneista pommeista. Aluksella sai surmansa 22 miehistönjäsentä mukaan lukien aluksen päällikkö.


title: ORP Gryf (1936)

text: Alukselta heitettiin mereen sytyttimettömät miinat, minkä jälkeen se palasi Heliin. Alus joutui sotasatamassa ilmatorjuntatehtäviin, kunnes se joutui 3. syyskuuta "Wicherin" kanssa Saksan laivaston hävittäjien "Z1 Leberecht Maassin" ja "Z9 Wolfgang Zenkerin" kohteeksi. Puolalaiset alukset ja rannikkotykistö vastasivat hyökkääjien tuleen. "Gryf" osui ainakin kerran "Leberecht Maassiin" surmaten neljä saksalaista merisotilasta, mutta se itse vaurioitui lievästi yhdestä osumasta.


title: ORP Gryf (1936)

text: Myöhemmin samana päivänä Saksan ilmavoimien koneet pommittivat alusta vaurioittaen sitä pahoin, minkä seurauksena se upposi satamaan. Alus syttyi 5. syyskuuta tuleen ja kaksi takimmaista tykkitornia siirrettiin maihin tukemaan rannikkotykistöä. Tykit saatiin toimintakuntoon vasta 30. syyskuuta eli juuri ennen antautumista.


title: ORP Gryf (1936)

text: Saksalaiset nostivat aluksen marraskuussa 1939 ja siirsivät sen rantaan lähelle Jastarniaa, jossa sitä käytettiin tykistönmaalina. Toisen maailmansodan päätyttyä Puolan ilmavoimat käyttivät aluksen hylkyä maalinaan, kunnes 1957 tehtiin päätös hylyn nostamisesta. Vuonna 1960 alus oli romutettu.


title: Liivinmaanlintukoira

text: Liivinmaanlintukoira () eli "liivinmaanseisoja" ("Livländischer Vorsteher") on virolainen koirarotu. Sen paikallinen jalostus alkoi 18.-19. vuosisadalla ja pointterin arvellaan olleen sen tärkein kantarotu. Se on kookas, virtaviivainen ja tyypiltään melko yhtenäinen.


title: Johtajuuden Matrix

text: Johtajuuden Matrix () on kuvitteellinen talismaani Transformers-universumissa. Bob Budianskyn luoma esine esiintyi ensimmäisen kerran vuonna 1985 "The Transformers" -sarjakuvalehden numerossa 5. Primuksen, on sanottu antaneen voimaansa siihen, jotta transformereiden johtajat käyttäisivät sitä pahaa vastaan ja nykyään sitä kantavat vain Autobottien johtajat.


title: Johtajuuden Matrix

text:
Matrix nähtiin animaatioversiossa ensimmäistä kertaa elokuvassa "", jossa Optimus Prime jättää sen Ultra Magnusille. Magnus kuitenkin menettää sen Galvatronille. Kun Hot Rod taisteli epätoivoista taistelua vahvaa Galvatronia vastaan Unicronin sisällä, hän tarttui Galvatronin kaulassa olevaan Matrixiin. Matrix antoi Hot Rodille lisää kokoa, uusitun ulkonäön, uuden muuntautumismuodon, voimat ja viisautta. Rodimus Prime oli syntynyt. Rodimus tarttui Galvatroniin ja heitti tämän ulos Unicronin sisältä. Tämän jälkeen Rodimus avasi Matrixin "heidän pimeimpänä hetkenään" päästäen tämän voimat valloilleen. Matrixin tuhovoima aiheutti Unicronin sisällä valtavan räjähdysaallon.
Rodimus keräsi elossa olevat Autobotit yhteen ja ohjasi heidät ulos Unicronin sisältä juuri ennen räjähdystä, jossa Unicron tuhoutui palasiksi. Rodimus johti Autobotit takaisin Cybertronille ja totesi, että oli koittanut uusi rauhan ja onnellisuuden aika.


title: Johtajuuden Matrix

text: "The Transformersin" 3. kauden päätösjaksossa ""The Return of Optimus Prime"", Optimus onnistuu sieppaamaan Matrixin Rodimus Primen rinnasta ja käytti sitä tuhoamaan viruksen, jonka vaikutuksesta elolliset olennot alkoivat käyttäytyä aggressiivisesti. Samalla Matrixin valo kuitenkin sammui ja sen voima tarvitsi synnyttää uudelleen johtajuudella.


title: Johtajuuden Matrix

text: 4. kauden kolmiosaisessa jaksossa ""The Rebirth"" Optimus ottaa yhteyden mentoriinsa, Alpha Trioniin megatietokone Vector Sigman kautta käyttäen Sigman aktivointiin Matrixia.


title: Johtajuuden Matrix

text: Sarjakuvassa transformerijumala Primus käski Autobotteja etsimään Matrixin, jotta nämä voisivat käyttää sitä Unicronia vastaan. Juuri kun Autobotit löysivät Matrixin, Decepticonkomentaja Thunderwing varasti Matrixin ja korruptoitui. Unicronin tuhottua Thunderwing, Optimus sieppasi Matrixin ja tuhosi sillä Unicronin.


title: Johtajuuden Matrix

text:
Unicron-trilogiassa Matrix nähtiin ensi kerran "n" jaksossa "Crisis", jossa Optimus näytti sen Hot Shotille ennen kuin lähti Jetfiren kanssa estämään Megatronia tuhoamasta Maata Hydra-tykillä. Kun Optimus kuoli, vaurioitettuaan Hydra-tykkiä pahasti, Johtajuuden Matrix ja Optimuksen Mini-Con kumppani, Sparkplug, olivat ainoat mitkä selvisivät. Myöhemmin Perceptor ja Sparkplug käyttivät sitä Optimuksen elvyttämiseen.
"issa" Optimus käytti sitä yhdessä Vector Primen miekan, Rhislingin, kanssa avaruusporttien avaamiseksi.


title: Johtajuuden Matrix

text: Elokuvassa "" Johtajuuden Matrix oli eräänlainen avain, jonka sisältämä voima oli erilaista kuin mikään muu. Sitä käytettiin alun perin vain auringonkorjuukoneiden aktivoimiseen. Kun Prime nimeltä Fallen yritti käyttää sitä aktivoimaan Maan auringonkorjuukoneen, muut Primet veivät sen häneltä ja uhrasivat omat robottikehonsa luodakseen Primejen Haudan, jossa Matrix pysyi piilossa 19 000 vuotta. Sam päätti etsiä sen voidakseen käyttää sitä Optimus Primen elvyttämiseen. Jetfiren antamien vihjeiden perusteella se lopulta löytyi. Heti kun Sam kosketti Matrixia se hajosi tomuksi. Sam otti tomun talteen uskoen voivansa siitä huolimatta vielä käyttää sitä. Taistelun aikana Megatron ampui Samia pysäyttäen hänen sydämensä. Sam näki unta, jossa Primet kertoivat Samille, että Matrixia ei voi löytää vaan se pitää ansaita. Sam heräsi ja tomu kokoontui takaisin yhteen Matrixiksi. Juuri, kun Sam oli herättänyt Optimuksen, Fallen sieppasi Matrixin ja käynnisti auringonkorjuukoneen. Optimus kuitenkin tuhosi koneen ennen kuin se ehti vahingoittaa Aurinkoa.


title: Johtajuuden Matrix

text: Elokuvassa "" Optimus käytti Matrixia herättääkseen Arkista noudetun Sentinel Primen. Myöhemmin Optimus yritti antaa sen Sentinelille, koska tämä oli Autoboteista vanhin ja viisain. Sentinel kuitenkin kieltäytyi, koska hän oli kokeneempi vain Cybertronilla. Optimus sen sijaan oli Maassa häntäkin kokeneempi.


title: Johtajuuden Matrix

text: Konsolipelissä "" Matrix nähtiin vain Autobottikampanjassa, kun Cybertronin ytimen oli sammutettava itsensä voidakseen puhdistaa itsensä pimeästä energonista, se antoi Matrixin Optimukselle. Niin kauan kuin Matrix pysyisi ehjänä, ydin pysyisi elossa.


title: Johtajuuden Matrix

text: Animaatiosarjassa "" "Matrix" on suomennettu "Matriisiksi". Optimus uhrasi sen voiman ensimmäisen kauden päätösjaksossa ""Yksi nousee, osa 3"" tuhotakseen Unicronin, mutta samalla Optimus menetti kaikki Cybertronin sisällissotaan liittyvät muistonsa luullen yhä olevansa Orion Pax ja Megatronin ystävä. Mutta toisen kauden jaksossa ""Orion Pax, osa 3"" Jack Darby käytti Vector Sigmalta lataamiaan tietoja palauttaakseen Matriisin voiman ja Optimuksen muistin.


title: ORP Gryf

text: ORP Gryf on ollut kolmen Puolan merivoimissa palvelleen aluksen nimenä:


title: Ikikipinä

text: Ikikipinä () on kuvitteellinen artefakti tai käsite "Transformers"-universumissa.


title: Ikikipinä

text: Sarjassa "Beast Machines" Ikikipinää kuvailtiin transformereiden tuonpuoleiseksi, josta transformereiden kipinät syntyvät ja jonne ne palaavat sammuessaan.


title: Ikikipinä

text: Sarjassa "" "Ikikipinä" on Vector Sigmasta käytetty nimi.


title: Ikikipinä

text: Michael Bayn ohjaamissa ""Transformers"-elokuvissa" Ikikipinää kutsuttiin tekstityksissä (televisioversiota lukuun ottamatta) "Allsparkiksi". Allspark on kuutio, jonka energia pystyy luomaan mistä tahansa koneesta transformerin tai korjaamaan tämän entiselleen. Toisin kuin useimmissa jatkumoissa, joissa transformerit olivat Primusin luomia, elokuvissa Allspark olikin luonut kaiken elämän Cybertronilla.


title: Ikikipinä

text: Vuoden 2007 "Transformers-elokuvassa" Megatron yritti vuosituhansia sitten viedä sen ja käyttää sitä Cybertronin valloittamiseen. Autobotit estivät suunnitelman lähettämällä Allsparkin avaruuteen. Allspark päätyi Maahan ja putosi Coloradoon, josta Sektori 7 löysi sen vuonna 1913. Megatron seurasi sitä, mutta teki pakkolaskun Maan Pohjoisnavalle, mistä kapteeni Archibald Witwicky löysi hänet vuonna 1897. Siellä Megatronin navigointijärjestelmä piirsi tiedot Allsparkin sijainnista hänen laseihinsa. Vuonna 1934 Allspark ja Megatron vietiin Hooverin padon sisään ja siellä se pysyi, kunnes Decepticonit hyökkäsivät padolle. Sam, Mikaela, Bumblebee ja Lennoxin sotilaat veivät sen Mission Cityyn, jonne Decepticonit sekä syväjäästä vapautunut Megatron seurasivat sitä. Lopulta taistelu kaupungissa päättyi, kun Sam työnsi Allsparkin Megatronin rintaan aiheuttaen sekä Allsparkin pirstoutumisen että Megatronin kuoleman.


title: Ikikipinä

text:
Elokuvassa "" ilmeni, että kahdessa Allsparkin palasessa oli vielä voimaa jäljellä. Toinen oli takertunut Samin vanhaan paitaan ja aiheutti Samille myös näkyjä liittyen Primejen vierailuun Maassa 19000 vuotta sitten. Sam antoi sen Mikaelalle, joka piti sitä hallussaan, kunnes Sam käytti sitä Jetfiren herättämiseen.
Toinen taas oli NESTin tukikohdassa eräässä bunkkerissa. Soundwave sai sen sijainnin selville ja lähetti Ravagen ja tämän apurin, Reedmanin viemään sen. Kun se oli viety, Ravagen toinen apuri, Tohtori käytti sitä elvyttämään Megatronin.


title: Ikikipinä

text: "issa" Ikikipinä olikin eräänlainen kristalli, jota säilytettiin eriskummallisen näköisessä kotelossa. Voimiltaan se oli täysin samanlainen kuin Michael Bayn elokuvissa. Optimus Prime, Bumblebee, Bulkhead, Prowl ja Ratchet löysivät sen, mutta saivat saman tien Megatronin peräänsä. Hätistettyään Megatronin pois kimpusta, he tekivät pakkolaskun Detroitiin ja 50 vuoden jälkeen he heräsivät.


title: Ikikipinä

text: Kun Autobottien ensimmäinen ihmisliittolainen, Sari Sumdac, löysi sen, Ikikipinä loi hänelle avaimen, jota Sari voisi käyttää Autobottien kärsimien vaurioiden parantamiseen. 1. kauden lopulla Decepticonit Lugnut ja Blitzwing veivät sen ja elvyttivät Megatronin. Megatron sai lopulta Ikikipinän itselleen ja asetti kipinäkammioonsa, minkä seurauksena Megatronista tuli melkein voittamaton. Mutta sitten Optimus iski Sarin avaimen suoraan Ikikipinään ja hajotti sen sirpaleiksi. 2. ja 3. kaudella sekä Autobotit että Decepticonit etsivät sen siruja. Sirut aiheuttivat sekoamisia useisiin eri koneisiin Detroitissa ja loivat myös uusia transformereita kuten Romuloisen () ja Constructiconit Scrapper, Mixmaster ja Dirt Boss.


title: Ikikipinä

text: Kirjassa "" Ikikipinä on laite, joka sijaitsee Ikikipinän kaivossa (), missä se Michael Bayn elokuvasarjan ja "Transformers: Animatedin" versioiden tavoin luo uusia transformereita. Mutta energon onkin Ikikipinän tuottaman energian sijaan Primuksen "verta". Sisällissodan aikana Ikikipinä kuitenkin lopetti elämän luomisen. Yksi viimeisen luoman sukupolven edustajista oli Autobotti Bumblebee. Myöhemmin Optimus päätti lähettää Ikikipinän avaruuteen. Kun Autobotit lähtivät Cybertronilta, he havaitsivat Ikikipinän signaalin eräässä kierregalaksissa.


title: Ikikipinä

text: Animaatiosarjassa "" Ikikipinä on kuvattu samanlaiseksi kuin "Transformers: Exodus" -kirjassa sekä "Beast Warsin" tavoin transformereiden tuonpuoleiseksi. Useat hahmot ovat sarjan aikana vannoneet "Ikikipinän nimeen".


title: Ikikipinä

text: Ikikipinä esiintyi ainoastaan televisioelokuvassa "". Se oli suljettuna Alpha Trionin rakentamaan tuhoutumattomaan säiliöön ja ajautunut asteroidivyöhykkeelle Theta Scorpiin lähellä, josta Optimus Prime ja Wheeljack kävivät hakemassa sen. Mutta palatessaan Cybertronille, Optimus joutui tyhjentämään säiliön, jotta sitä voitaisiin käyttää Unicronin Vastakipinän vangitsemiseen. Ikikipinän voima oli siirretty Johtajuuden Matriisiin, joten Optimus itse oli yhtä sen kanssa ja siten joutui uhraamaan itsensä, jotta se voitaisiin palauttaa Cybertronin ytimeen ja uutta elämää kyettäisiin jälleen tuottamaan.


title: Otobreda 76 mm

text: Otobreda 76 mm on italialaisen Otobreda-yhtymän valmistama laivatykki. Se perustuu aiempaan Oto Melaran 76/62 mm Allargato-tykkiin, joka oli suurempi ja raskaampi sen tulinopeus oli hitaampi. Ajoneuvoon asennettava versio sai nimen Otomatic, jolloin kyseessä oli liikkuva ilmatorjunta-ajoneuvo, mutta sen tuotantoa ei kuitenkaan aloitettu. Otobreda 76:n tulinopeus on hyvin suuri, jolloin sen kranaattiryöpyllä voidaan torjua ohjuksia lähietäisyydeltä. Luonnollisesti myös tavanomainen ilmatorjunta, pintamaalien ja maakohteiden tulittaminen on mahdollista. Tykille on saatavilla muun muassa panssarinläpäisy- ja sirpalekranaatteja. Tykin tornia on kehitetty viime vuosien aikana vaimentamaan sen aiheuttamaa tutkaheijastusta.


title: Otobreda 76 mm

text: Tykkijärjestelmä soveltuu asennettavaksi verrattain pieniin sota-aluksiin kuten korvetteihin ja vartiolaivoihin. Tykkimalli on laajasti käytössä 53:n valtion merivoimissa. Se on valittu myös modernien italialais-ranskalaisten Horizon- ja FREMM -luokkien tykkikalustoksi.


title: Otobreda 76 mm

text: Super Rapid on versio jonka tulinopeus on nostettu 120:een laukaukseen minuutissa ja äärikantamaa kasvatettu 30 kilometriin.


title: Jalkapallovalmentajakoulu

text: Jalkapallovalmentajakoulu (JVK) on Suomen Palloliiton valiotason jalkapallovalmentajakurssi. Kurssin suorittaminen johtaa jalkapallovalmentajatutkintoon (JVT), joka on vaatimuksena Suomen miesten korkeimmalla sarjatasolla Veikkausliigassa valmentamiseen oikeuttavan valiolisenssin saamiseen.


title: Jalkapallovalmentajakoulu

text: JVK järjestettiin ensimmäisen kerran 1980-luvun alussa. Ensimmäisen kurssin rehtorina toimi Jukka Vakkila ja kouluttajana Pekka Luhtanen.


title: Jalkapallovalmentajakoulu

text: Kurssilla syvennytään muun muassa ”huippupelaajien ja -joukkueen kehittämiseen, kansainväliseen jalkapalloiluun, joukkuepelin kehittämiseen sekä huippujalkapalloilun ja -valmennuksen erityisosa-alueisiin”. Kurssi jakautuu useaan jaksoon, joista useimmat järjestetään Eerikkilän urheiluopistossa Tammelassa. Yksi jaksoista suoritetaan ulkomailla. Kurssin laajuus on 250 tuntia, minkä lisäksi siihen sisältyy etätehtäviä ja erikoistyön tekeminen, ja se kestää kokonaisuudessaan noin vuoden.


title: Jalkapallovalmentajakoulu

text: JVK:ta edeltävät D-, C-, B- ja A-tason valmentajakurssit. Kurssin osallistumisedellytyksenä on A-valmentajakurssin suorittaminen. Valmentajaksi aikovan ”huippupelaajan” (Veikkausliigassa, Ykkösessä tai Naisten Liigassa pelannut pelaaja) on mahdollista aloittaa kouluttautuminen suoraan B-tasolle kuuluvasta Huippupelaajan valmentajakurssista.


title: Jalkapallovalmentajakoulu

text: JVK sai vuonna 2002 Euroopan jalkapalloliiton (UEFA) hyväksynnän, minkä myötä Palloliitto voi myöntää JVK:n suorittaneille valmentajille UEFAn pro-lisenssin. Pro-lisenssin saaminen edellyttää myös kansainvälistä kokemusta ja päätoimista valmentamista. Pro-lisenssin haltijat voivat valmentaa korkeimmalla tasolla missä tahansa UEFAn runsaasta 50 jäsenmaasta. Ennen vuotta 2002 JVK:n suorittaneilta vaaditaan 150 tunnin pro-JVK-täydennyskoulutuksen suorittamista pro-lisenssin saamiseksi.


title: Hillosokeri

text: Hillosokeri on säilöntään tarkoitettu erikoissokeri, jonka avulla voi valmistaa sakeaa ja hyvin säilyvää hilloa tai marmeladia. Hillosokeri sisältää kidesokerin lisäksi hedelmäpektiiniä, sitruunahappoa ja kaliumsorbaattia. Hedelmäpektiini hyytelöi marjoista keittämisen aikana irtoavan mehun, sitruunahappo toimii happamuudensäätöaineena ja kaliumsorbaatti lisää säilyvyyttä. Hillosokeria tarvitaan hillottaessa vähemmän kuin tavallista sokeria. Hillosokerilla tehty hillo säilyy ilman pakastusta.


title: JVK

text: JVK tarkoittaa seuraavia asioita:


title: Just a Closer Walk with Thee

text: ”Just a Closer Walk with Thee” on yhdysvaltalainen kansanlaulu. Sen alkuperää ei tiedetä varmasti, mutta usein se käsitetään ennen Yhdysvaltain sisällissotaa alkaneeksi spirituaalikappaleeksi. Julkisuuteen kappale tuli vuonna 1940, kun lauluntekijä Kenneth Morris kuuli matkallaan erään juna-aseman portieerin hyräilevän kappaletta. Sävel jäi Morrisin mieleen ja tämä palasi seuraavalta asemalta takaisin etsimään sitä laulanutta henkilöä. Löydettyään portieerin Morris pyysi tätä laulamaan koko kappaleen, otti sanat ylös ja julkaisi ne omilla lisäyksillään varustettuna.


title: Just a Closer Walk with Thee

text: Ensimmäisen nauhoituksen teki George Lewis yhtyeensä New Orleans Stompersin kanssa toukokuussa 1943. Myöhemmin kappaleen ovat nauhoittaneet lukuisat artistit, kuten Elvis Presley, Patsy Cline, Patti Page, James Dean, Ella Fitzgerald ja Bob Dylan.


title: Just a Closer Walk with Thee

text: Pentti Lasanen lauloi kappaleen vuonna 1966 levylle Jukka Kuoppamäen sanoin nimellä ”Kun sä kuljet vierelläin”.


title: Varjorautias

text: Varjorautias on kirja, jonka on kirjoittanut Ann Wigley. Sen on kustantanut Stabenfield AB Malmössa vuonna 1999. Se ilmestyi Pollux-hevoskirjakerhossa. Kirja kertoo Lieska-hevosesta ja sen omistajasta Rachelista, joille tapahtuu outoja asioita kesällä. He ovat juuri muuttaneet vuodeksi asumaan Swallowbridgen kylään hänen isänsä työkomennuksen vuoksi. Heillä on siellä talo, Bridge Cottage, sekä vanha talli, jonka olemassaolosta ei juuri kukaan paikallinen tiennyt. Tallin ollessa kunnostuksessa hän vie Lieskan pappilan talleille, jossa saa ystäviä, mutta myös vihamiehen. Hakiessaan Lieskaa talleihin remontin jälkeen se ei suostu menemään edes portin ali, ja Pölhö-Benin merkilliset lauseet vakuuttavat hänet siitä, että talleilla on tapahtunut jotain merkillistä vuosia sitten.


title: Tex

text: Tex tai TeX tarkoittaa seuraavia:


title: Tiny Core Linux

text: Tiny Core Linux eli TCL on minimaalinen Linux-käyttöjärjestelmä, joka on suunnattu toimimaan BusyBox-, FLTK- ja muiden minimaalisten ohjelmistojen kanssa. Käyttöjärjestelmä on hyvin pieni; sen koko on vain 10 megatavua. Sen kehitti Robert Shingledecker. Käyttöjärjestelmä on saatavilla vain englannin kielellä.


title: Tiny Core Linux

text: Tiny Core Linux edellyttää vähintään 48 megatavua keskusmuistia ja tehoiltaan ainakin i486DX:ää vastaavan prosessorin toimiakseen.


title: Vernon

text: Vernon voi tarkoittaa seuraavia:


title: Krisztián Palkovics

text: Krisztián Palkovics (s. 10. heinäkuuta 1975) on unkarilainen jääkiekkoilija, joka edusti koko uransa SAPA Fehérvár AV19 -joukkuetta. Hän pelasi laitahyökkääjänä ja voitti Unkarin mestaruuden kymmenen kertaa. Palkovics ei ole urallaan edustanut muita seurajoukkueita, mutta hän on vuodesta 199] lähtien kuulunut Unkarin jääkiekkomaajoukkueen avainpelaajiin. Palkovics tunnetaan myös keskushyökkääjä Gábor Ocskayn hyvänä ystävänä. He alottivat molemmat jääkiekon harrastamisen 8-vuotiaina, ja pelasivat samassa ketjussa aina Ocskayn kuolemaan saakka. Palkovics on edustanut Unkaria arvoturnauksissa useita kertoja, ja oli voittamassa 1. divisioonan MM-kisat Sapporossa vuonna 2008. Palkovics osallistui myös vuoden 2009 MM-turnaukseen ja teki maalin Tanskaa vastaan käydyssä putoamissarjan ottelussa. Yhteensä hän on edustanut maataan 193 maaottelussa.


title: Krisztián Palkovics

text: Palkovics ilmoitti kauden 2011–2012 lopettavansa uransa.


title: Harvey Stephens

text: Harvey Stephens (s. 12. marraskuuta 1970) on brittiläinen näyttelijä. Hän on esiintynyt muun muassa elokuvassa "Ennustus" Damien Thornin roolissa.


title: Rotterdamin avoin tennisturnaus

text: Rotterdamin avoin tennisturnaus, viralliselta nimeltään ABN AMRO World Tennis Tournament on helmikuussa Rotterdamissa, Alankomaissa järjestettävä miesten tennisturnaus. Turnaus järjestettiin ensimmäisen kerran vuonna 1972. Turnaus pelataan Ahoy Rotterdam -areenalla ja se kuuluu ATP World Tour 500 -sarjaan.


title: Lesčiai

text: Lesčiai on nykyiseen Raseiņin kunnallispiiriin kuuluva kunnan osa, kylä, jossa on Raseiņin kunnallispiiriin vanhin puinen kirkko, Lesčiain Pyhän Kaitselmuksen kirkko, joka on maalattu keltaiseksi ja joka näkyy Vilnan-Klaipėdan valtatien pohjoispuolella kantatie 196:n varrella.


title: Lesčiai

text:
Kirkko on rakennettu Yhdysvalloista palanneen suvun varoilla 1800-luvun alkuvuosikymmenillä, mahdollisesti 1830. Toisen tiedon mukaan ensimmäinen kirkko rakennettiin jo 1789 Kirkkoon on mahdollista tutustua paikallisten avulla, vaikka se ei ole turistikohde. Avaimenhaltija asuu kirkon vieressä.
Alue on maaseutua ja siellä on ollut 400 lypsylehmän kolhoosi, jossa on ollut 140 työntekijää. Liettuan tasavallan itsenäistyttyä maat palautettiin niiden aikaisemmille omistajasuvuille. Alueella on jonkin verran nykyisen Euroopan unionin maatalouspolitiikan kannalta pienehköjä noin 20 lypsylehmän maatiloja. Enimmäkseen alueella kuitenkin harjoitetaan joko viljanviljelyä omalla maalla tai naapureilta vuokratuilla mailla. Kolhoosin rakennuksia ei käytetä enää, vaan suuri osa, mm. navetta, on tuhoutunut yksityistämisen aikana rakennustarvikkeiden ottamisen. Kylän kulttuuritalosta tuli pankki, joka ajautui vararikkoon, minkä jälkeen myös kulttuuritalo meni rakennustarvikkeiden uuskäyttöön.


title: Lesčiai

text: Kirkon lisäksi toinen yleisessä käytössä oleva rakennus on osuuskauppa.


title: WWF Over the Edge

text: Over the Edge oli showpaini pay-per-view (PPV) tapahtuma, minkä kustansi World Wrestling Federation toukokuussa. Tapahtuma kehitettiin vuonna 1998 In Your House -tapahtumana. Tapahtuma lopetettiin toisen Over the Edgen (1999) jälkeen, koska Owen Hart kuoli sisääntuloa tehdessä.


title: Mohamed Chalali

text: Mohamed Chalali (s. 4. huhtikuuta 1989 Montreuil, Ranska) on ranskalais-algerialainen jalkapalloilija. Hyökkääjänä pelaava Chalali edustaa Kreikan Superliigassa pelaavaa Panioniosia.


title: Mohamed Chalali

text: Chalali pelasi juniorivuosina CA Romainvillessa, josta hän siirtyi Le Havreen kesällä 2003. Chalali pelasi neljä kautta junioritasolla, kunnes hänet nostettiin joukkueen edustukseen kaudella 2007–2008. Chalali pelasi yhteensä kaksi ottelua kahden kauden aikana, kunnes hän siirtyi Ligue 2:ssa pelanneeseen Châteaurouxiin kesällä 2008. Peliaika jäi yhtä vähiin kuin edellisessä joukkueessa ja Chalali päätti solmia kolmen vuoden sopimuksen kreikkalaisen Panioniosin kanssa elokuussa 2010.


title: Nastolan vaakuna

text: Nastolan vaakuna on Nastolan kunnan tunnus. Vaakunan aihe viittaa Ruuhijärvellä sijaitsevaan Ristimäen kalmistoon, joka esinelöydöksiensä perusteella on varhainen kristillinen kalmisto ajalta, jolloin uusi usko ei vielä täysin ollut vakiinnuttanut asemaansa. Ristin naulakärki viittaa kunnan nimeen (naula/nasta).


title: Nastolan vaakuna

text: Vaakunan selitys on ”punaisessa kilvessä hopeinen, naulakantainen ankkuriristi.” Vaakunan on suunnitellut Kimmo Kara, ja Nastolan kunnanvaltuusto hyväksyi sen kokouksessaan 17. joulukuuta 1952. Sisäasiainministeriö vahvisti vaakunan käyttöön 23. huhtikuuta 1953. Vaakuna jäi epäviralliseksi kotiseutuvaakunaksi 2016, kun Nastola liittyi Lahden kaupunkiin.


title: Erkki Talosela

text: Erkki Olavi Talosela (s. 22. kesäkuuta 1921 Lapua) on suomalainen painija, joka oli parhaimmillaan 1950-luvun alussa.


title: Erkki Talosela

text: Talosela kilpaili olympialaisten kreikkalais-roomalaisen painin alle 62 kilon sarjassa kahdesti: Lontoossa 1948 hän sijoittui kuudenneksi ja Helsingissä 1952 kahdeksanneksi. MM-kilpailuihin hän osallistui vuosina 1950 ja 1955, mutta ei menestynyt. Hän edusti Suomea seitsemässä maaottelussa vuosina 1948–1954.


title: Erkki Talosela

text: Kotimaassa Talosela edusti Mäntän Urheilijoita ja Lapuan Virkiää. Hän voitti Suomen-mestaruuden vuosina 1951 ja 1952 sekä saavutti hopeaa vuonna 1948. Hän voitti Painiliiton mestaruuden vuosina 1950, 1951 ja 1955.


title: Erkki Talosela

text: Erkki Taloselan nuoremmat veljet Risto ja Lasse Talosela olivat myös painijoita.


title: Itävallan liittokansleri

text: Itävallan liittokansleri (), myös pelkästään kansleri, on Itävallan hallituksen johtaja. Hallituksen johtamisesta huolimatta liittokansleri ei kuitenkaan voi määrätä ministereitä toimimaan omien halujensa mukaan. Hallituksen johtamisen lisäksi Itävallan liittokansleri voi korkeintaan 20 päivän ajan hoitaa Itävallan presidentin tehtäviä, mikäli varsinainen presidentti on estynyt toimimasta virassaan."


title: Itävallan liittokansleri

text: Liittokanslerin nimittää presidentti, eikä Itävallan parlamentilla ole suoraa sananvaltaa kanslerin valinnassa." Ennen vuotta 1918 virka tunnettiin nimellä ministeripresidentti.


title: Itävallan liittokansleri

text: Joulukuusta 2017 lähtien liittokanslerina on toiminut Sebastian Kurz.


title: Bragging Rights (2009)

text: Bragging Rights (2009) oli showpainitapahtuma, minkä tuotti World Wrestling Entertainment (WWE). Se pidettiin 25. lokakuuta 2009 Mellon Arenalla Pittsburghissa, Pennsylvaniassa ja se oli viimeinen PPV, mikä pidettiin Mellon Arenalla. Tapahtumaan ilmoitettiin viisi ottelua.


title: Risto Talosela

text: Risto Jaakko Talosela (21. marraskuuta 1924 Lapua – 26. lokakuuta 2018 Mänttä-Vilppula) oli suomalainen painija, joka oli parhaimmillaan 1940- ja 1950-lukujen vaihteessa.


title: Risto Talosela

text: Talosela sijoittui Helsingin 1952 olympialaisten vapaapainin alle 67 kilon sarjassa viidenneksi. Lisäksi hän paini yhdessä maaottelussa Ruotsia vastaan.


title: Risto Talosela

text: Kotimaassa Talosela edusti Mäntän Urheilijoita. Hän saavutti SM-pronssia kreikkalais-roomalaisessa painissa vuonna 1949 alle 67-kiloisissa sekä vuonna 1953 alle 73-kiloisissa. Hän voitti Painiliiton mestaruuden kreikkalais-roomalaisessa painissa vuonna 1950 sekä Painiliiton-mestaruushopeaa vapaapainissa vuosina 1952, 1953 ja 1955.


title: Risto Talosela

text: Ammatiltaan Risto Talosela oli autonkuljettaja. Hänen isoveljensä Erkki kilpaili olympialaisten kreikkalais-roomalaisessa painissa ja pikkuveljensä Lasse oli muun muassa olympiavoittaja Lenni Viitalan harjoitusvastustaja vuosina 1947–1948 sekä myöhemmin SVUL:n Lapin piirin ja Lapin Veikkojen painivalmentaja.


title: Minnesotan kansannousu

text:
Minnesotan kansannousu tai Dakotan vuoden 1862 sota oli Yhdysvaltain ja dakota-intiaanien välille syttynyt lyhyt sotatila vuonna 1862. Erimielisyydet saivat alkunsa niistä monista muutoksista, jotka vuonna 1860 virkaan astunut presidentti Abraham Lincolnin ja hänen edustamansa republikaaninen puolue toivat tullessaan. Vanhan demokraattisen puolueen kannattajat saivat väistyä monista tehtävistään. Myös dakota-reservaatissa vaihtuivat intiaaniagentit. Uusilta asiamiehiltä puuttuva kokemus osoittautui kohtalokkaaksi dakotoille, jotka jäivät vuosina 1861–1862 ilman vuosittaista määrärahaansa. Myös heille osoitetut muona-annokset joko jäivät tulematta perille tai sitten niitä ei ollut koskaan lähetettykään.
Dakota-lähetystöjen neuvottelut eivät johtaneet toivottuun tulokseen heidän reservaattinsa asiamiehen ja Minnesotan rikkaiden kauppiaiden kanssa. Intiaanien käskettiin syödä preerioiden heinää, kun he pyysivät ruokaa osavaltion yksityisten omistajien ruokavarastoista. Dakotain johtoon noussut Little Crow yritti loukkauksista huolimatta puhua rauhan puolesta, mutta nuoret soturit eivät halunneet kuunnella häntä.
Elokuussa 1862 dakotat hyökkäsivät valkoisen väen asutuksille ja kauppa-asemille. Ensimmäisen päivän hyökkäyksissä kuoli 400 valkoista, joista 23 oli Fort Ridgelyn vapaaehtoisia jalkaväen miehiä. Toisen ja kolmannen päivän hyökkäyksissä Little Crown joukot yrittivät vallata Fort Ridgelyn linnakkeen mutta kokivat runsaita tappioita. Dakotain toinen sotajoukko hyökkäsi saksalaisten siirtolaisten asuttamaan New Ulmiin. Vaikka intiaanien onnistui sytyttää osa kylästä tuleen, osoittautui uudisasukkaiden vastarinta kovaksi. Päivän kestäneiden taistelujen päätteeksi kapinalliset poistuivat sotatantereeksi muuttuneesta kylästä.


title: Minnesotan kansannousu

text: Seuraavan päivän aikana Fort Ulm evakuoitiin dakotain uusien hyökkäysten varalta. Apuun tulleet kenraali Henry Hastings Sibleyn johtamat Yhdysvaltain joukot päättivät sodan kuukautta myöhemmin. 300 dakota-soturia sai kuolemantuomion kapinaan osallistumisesta, mutta suurin osa heistä armahdettiin.


title: Santa Fe de Nuevo México

text: Santa Fe de Nuevo México oli provinssi Uudessa-Espanjassa ja myöhemmin Meksikossa sen itsenäistymisen jälkeen. Sen pääkaupunki oli Santa Fe, ja se käsitti nykyisen Yhdysvaltain osavaltion New Mexicon. Santa Fe de Nuevo Méxicon rajoja ei ollut tarkkaan määritelty, ja se ulottui nykyisen New Mexicon lisäksi Texasin, Coloradon, Arizonan ja Utahin osavaltiohin.


title: Santa Fe de Nuevo México

text: Tutkimusmatkailija Juan de Oñate perusti provinssin vuonna 1598 matkallaan Uuden-Espanjan pohjoispuolelle. Hän perusti kylän pueblojen Ohkay Owingehin asutuskeskuksen lähelle. Matka oli Espanjan kuninkaan Filip II:n määräämä, ja sen tarkoituksena oli rikastuttaa Espanjan imperiumia voittamattoman armadan tuhoisan tappion jälkeen. Espanjalaiset uskoivat, että vielä tutkimattomalla alueella löytyisi suuria kultakaupunkeja, joita he olivat asteekeilta valloittaneet. Oñate ei löytänyt rikkaita kaupunkeja, mutta hän onnistui valloittamaan pueblokeskuksia. Hänestä tuli myöhemmin Santa Fe de Nuevo Méxicon ensimmäinen kuvernööri.


title: Santa Fe de Nuevo México

text: Pueblot karkottivat espanjalaiset 12 vuodeksi pois alueelta vuoden 1680 kapinan seurauksena. Diego de Vargas valloitti Santa Fen takaisin vuonna 1692. Uusi-Meksiko pysyi Espanjalla aina vuoteen 1821, jolloin Meksiko itsenäistyi Espanjasta. Kolme vuotta myöhemmin siitä tuli Meksikon keskushallinnonalainen territorio.


title: Santa Fe de Nuevo México

text: Vuonna 1836 itsenäistynyt Texasin tasavalta vaati itselleen osia Uudesta-Meksikosta. Vuonna 1844 texasilaiset lähettivät Uuteen-Meksikoon retkikunnan, jonka tarkoituksena oli käydä kauppaa alueella. Texasilaiset toivoivat pystyvänsä miehittämään haluamansa alueen, mutta Meksikon joukot pidättivät retkikunnan jäsenet. Kun Texas liitettiin Yhdysvaltoihin 1845, Yhdysvallat peri myös Texasin aluevaatimukset. Stephen W. Kearnyn johtamat joukot onnistuivat valtaamaan Uuden-Meksikon Meksikon–Yhdysvaltain sodassa vuonna 1846. Kaksi vuotta myöhemmin Meksiko tunnusti menettäneensä alueet, kun se luovutti alueen virallisesti Yhdysvaltain hallintaan.


title: Tiede, taide ja köyhä kansa

text: Tiede, taide ja köyhä kansa ry on suomalainen yhdistys, jonka tavoitteena on edistää tieteen ja taiteen asemaa yhteiskunnassa. Yhdistyksen säännöt määrittelevän toiminnan päämääräksi "saattaa tiede ja taide myös köyhän kansan saataville sekä edistää sosiaalisen tasavertaisuuden toteutumista Suomessa ja maailmalla".


title: Tiede, taide ja köyhä kansa

text: Yhdistys on järjestänyt muun muassa köyhyyttä käsitelleen Arkipäivän kokemuksia köyhyydestä -kirjoituskilpailun, toimittanut ja kustantanut kirjoja, järjestänyt seminaareja sekä matkoja Suomen lähialueille (Arkangel, Pietari ja Tukholma). Yhdistyksen puheenjohtajana vuonna 2010 toimii Lauri Vuorenkoski ja varapuheenjohtajana Juha Mikkonen.


title: Anton Rödin

text: Anton Rödin (s. 21. marraskuuta 1990 Tukholma, Ruotsi) on ruotsalainen jääkiekkoilija, joka edustaa NHL-joukkue Anaheim Ducksia. Hän on pelipaikaltaan oikea laitahyökkääjä.


title: Anton Rödin

text: Rödin on Hammarby IF:n kasvatti. Hän pelasi myöhemmät juniorivuotensa kuitenkin Brynäs IF:ssä, jonka J20-junioreissa Rödin voitti J20 SuperElitin mestaruuden vuonna 2009 sekä hopeaa vuosina 2008 ja 2010. Hän voitti kaudella 2008–2009 tehoilla 29+26=55 koko sarjan maalipörssin ja sijoittui pistepörssissä toiseksi joukkuetoverinsa Henrik Thegelin kanssa. Samalla kaudella hän pelasi ensimmäiset miesten pelinsä käytyään lainalla HockeyAllsvenskanin IK Oskarshamnissa.


title: Anton Rödin

text: Kesällä Vancouver Canucks varasi Rödinin toisella kierroksella numerolla 53. Hän siirtyi kaudeksi 2009–2010 Brynäsin Elitserien-joukkueeseen ja teki tulokaskaudellaan 36 ottelussa tehot 1+4=5 sekä viidessä playoff-ottelussa yhden maalin. Rödin kävi kauden aikana myös kahdeksan ottelun verran lainalla sarjatasoa alempana Mora IK:ssa. Hän teki kesäkuussa 2010 kolmivuotisen tulokassopimuksen Vancouver Canucksin kanssa, mutta Rödin sopi samalla jatkavansa kauden 2010–2011 vielä lainalla Brynäsissä. Hänen tehopisteensä nousi toisella Elitserien-kaudella runkosarjassa 26:een.


title: Anton Rödin

text: Kaudeksi 2011–2012 Rödin siirtyi Vancouver Canucksin organisaatioon. Hän pelasi molemmat jälkimmäiset sopimuskautensa kokonaan farmijoukkue Chicago Wolvesissa, AHL:ssä, eikä Rödin saanut tulokassopimuksensa aikana näytönpaikkaa NHL:stä. Hän pelasi koko jälkimmäisellä kaudellaan vain 49 runkosarjaottelua aivotärhdyksen sekä nivustyrän vuoksi. Rödin palasi kaudeksi 2013–2014 kaksivuotisella sopimuksella Brynäsiin. Hän nousi joukkueen varakapteeniksi. Kaudella 2014–2015 Rödin teki Ruotsin pääsarjatason yhden kauden piste-ennätyksensä tehoilla 19+21=40, joilla hän jakoi Brynäsin sisäisen maalipörssin voiton Bill Sweattin kanssa ja sijoittui sisäisessä pistepörssissä kolmanneksi. Kevään 2015 pudotuspeleissä Rödin oli joukkueen paras pistemies ja maalintekijä tehoilla 5+2=7. Maaliskuussa 2015 hän teki kolmivuotisen jatkosopimuksen Brynäsin kanssa.


title: Anton Rödin

text: Rödin nimettiin kaudeksi 2015–2016 Brynäsin kapteeniksi. Hän kärsi kauden aikana loukkaantumisista, joiden vuoksi Rödin pelasi joukkueessa vain 33 runkosarjaottelua. Hän joutui pitkäksi aikaa sivuun loukkaannuttuaan marraskuun 2015 Karjala-turnauksen avausottelussa. Rödin oli kuitenkin Brynäsin toiseksi paras pistemies Greg Scottin jälkeen tehoilla 16+21=37 ja jakoi joukkueen sisäisen tehotilaston voiton Lukas Kilströmin kanssa lukemalla +7.


title: Anton Rödin

text: Maaliskuussa 2016 Rödin teki Vancouver Canucksin kanssa uuden, vuoden mittaisen, yksisuuntaisen ja 950 000 dollarin arvoisen sopimuksen.


title: Anton Rödin

text: Rödin pelasi alle 20-vuotiaiden MM-kilpailuissa vuonna 2010 voittaen pronssia. Hän oli Magnus Pääjärvi-Svenssonin kanssa Ruotsin toiseksi paras pistemies André Peterssonin jälkeen molempien tehtyä tehot 3+7=10. Yhteensä hän on pelannut 19 nuorten ja kolme poikien maaottelua.


title: Anton Rödin

text: Ruotsin A-maajoukkueessa Rödin on pelannut 12 ottelua tehden yhden syöttöpisteen. Hän teki A-maajoukkuedebyyttinsä 7. marraskuuta 2013 Karjala-turnauksen Gävlessä pelatussa avausottelussa Tšekkiä vastaan.


title: Soutu kesäolympialaisissa 1988

text: Vuoden 1988 kesäolympialaisten soutu järjestettiin 19. – 25. syyskuuta 1988 Misari Regattalla, Hanamissa, Etelä-Koreassa. Tämä oli 20. kerta kun laji oli mukana olympialaisten ohjelmassa. Mukana oli 592 osanottajaa 38 eri maasta. Tapahtumia oli 14.


title: Leszek Rakowski

text: Leszek Rakowski (s. 18. heinäkuuta 1972) on puolalainen basisti. Hän on tunnettu Vaderin ex-basistina.


title: Leszek Rakowski

text: Vader


title: Leszek Rakowski

text: Vierailevana artistina


title: WWE Extreme Rules

text: Extreme Rules on showpaini pay-per-view (PPV) tapahtuma, minkä jokavuosi tuottaa World Wrestling Entertainment. Tapahtuman nimi tulee "Extreme Rulez" matsista, missä ei ole sääntöjä. Tapahtuman nimi vakiintui vuonna 2009 ja sen "teema" säilyi sen edeltäjältä, One Night Standilta. Vuoden 2009 Extreme Rules tapahtuma todettiin WWE:n mukaan jatkavan One Night Standin kronologiaa. Vuoden 2010 Extreme Rules tapahtuma taas jatkoi Extreme Rules tapahtuma kronologiaa. Vuonna 2010 Extreme Rules paikkasi Backlashin huhtikuun PPV:nä.


title: Sä olet kaunis

text: Sä olet kaunis on Juice Leskisen säveltämä ja sanoittama kappale, joka ilmestyi singlenä vuonna 2003. Sen B-puolella oli ”Vaiti, aivan hiljaa”, joka oli julkaistu jo samannimisellä albumilla edellisenä vuonna. Se jäi Leskisen viimeiseksi soolosingleksi, sillä sen jälkeen häneltä ilmestyi vain joitakin Mikko Alatalon kanssa tehtyjä levyjä. ”Sä olet kaunis” on rakkauslaulu, jonka ajatus on, että tavallinen arkiaamukin voi olla kaunis, kun sen jakaa oman rakkaan kanssa. Juice Leskisen tuotannossa onnelliset perhe-elämän kuvaukset ovat melko harvinaisia, vaikka loppupään tuotannossa niitä onkin muutamia.


title: Sä olet kaunis

text: Kappaleen esittävät levyllä Juice Leskinen (laulu), Jani Kemppinen (urut), Seppo Alajoki (sähkökitara), Nipa Niilola (akustinen kitara ja sähkökitara), Juuso Nordlund (basso) ja Arto Rautajoki (rummut).


title: Vianden linna

text: Vianden linna on Saksan ja Luxemburgin rajalla sijaitseva varhaisella keskiajalla rakennettu linnoitus. Se sijaitsee VIanden kantonissa Luxemburgissa.


title: Vianden linna

text: Linnan ensimmäiset ja vanhimmat osat on rakennettu jo 400-luvulla. Sen rakentaminen on ollut yhtenä alkusysäyksenä romaaniselle rakennustyylille, jota seurasi karolingien aikakausi ja josta tämä kausi otti itsellän ihanteita.


title: Vianden linna

text:
Linna oli Vianden kreivikunnan keskus, ja se oli myös Luxemburgilaisen abbedissan Yolanda von Vianden syntymälinna. Suurin osa linnan rakennuksista on rakennettu vuosien 1000 ja 1300 välisenä aikana. Linna on historiansa aikana kokenut useita muodonmuutoksia. Siinä voidaan yleisesti havaita kaikkiaan yhdeksän erilaisen rakennustyylin vaikutuksia aina 400-luvulta lähtien meidän päiviimme saakka.
Linnan on vuodesta 1977 ollut Luxemburgin valtion omaisuutta ja sitä on restauroitu perinteitä kunnioittaen. Vianden linnassa suoritetut arkeologiset kaivaukset ovat tuoneet esille linnan vanhimmat rakenteet ja ensimmäisen 800-luvulla rakennetun puolustusmuurin.


title: Classic Game Room

text: Classic Game Room on yhdysvaltalainen Internetissä esitettävä videopeliohjelma, jota esitettiin ensimmäisen kerran vuosina 1999–2000, jolloin juontajina toimivat Mark Bussler ja David Crosson, ja uudelleen vuodesta 2008 eteenpäin pelkän Mark Busslerin juontamana. Tuolloin myös ohjelman nimi vaihtui muotoon "Classic Game Room HD".


title: Classic Game Room

text: Mark Bussler vertailee usein pelejä 80 ja 90-luvun elokuviin. Hän ei pidä nykyajan elokuvista yhtä paljoa, esimerkiksi hän rakastaa alkuperäistä Star Wars-trilogiaa mutta ei pidä esiosa-trilogiasta. Hän myös monissa arvosteluissaan vitsailee sillä miten hän vihaa esiosa-trilogian Jar Jar Binks hahmoa. Bussler ei myöskään paljoa välitä hiiviskelystä vaikka se olisikin mahdollista vaan haluaa aiheuttaa peleissä niin paljon tuhoa ja kaaosta kuin mahdollista.


title: Classic Game Room

text: Classic Game Room tekee tällä hetkellä arvosteluja ja esittelyjä seuraavista pelikonsoleista sekä niiden peleistä ja lisälaitteista: Atari 2600, Atari 5200, Atari 7800, ColecoVision, Game Boy, Game Boy Advance, iPod, Magnavox Odyssey 2, Neo Geo CD, Nintendo Entertainment System, Nintendo 64, Nintendo DS, Nintendo GameCube, Wii, PC, PlayStation, PlayStation 2, PlayStation 3, PlayStation Portable, Sega Mega-CD, Sega Dreamcast, Sega Genesis (Euroopassa Mega Drive), Sega Master System, Sega Saturn, Super Nintendo, Vectrex, Xbox, Xbox 360. Vuosien 1999–2000 ohjelmista on julkaistu DVD.


title: Von der Goltz

text: Von der Goltz on aatelissuku, joka on asettunut Saksaan ja Hollantiin. Osa suvusta on kreivillistä, loput vapaaherrallista. Suvun edustajia oli 1800-luvulla korkeissa asemissa Preussin kuningaskunnassa. Tunnettuja sukuun kuuluneita ovat olleet muun muassa sotamarsalkka Colmar von der Goltz ja kenraali Rüdiger von der Goltz.


title: Transformers (vuoden 2004 videopeli)

text: Transformers on vuoden 2004 toukokuussa julkaistu videopeli, joka perustuu televisiosarjaan . Se julkaistiin vain PlayStation 2:lle.


title: Transformers (vuoden 2004 videopeli)

text: Megatron on tekemässä viimeistä hyökkäystään Autobottien päämajaan Cybertronissa ja yllättää Optimus Primen ajatusta vailla olevalla Decepticlones armeijallaan. Ylivoiman ansiosta Megatron kykenee torjumaan Autobottien hyökkäyksen ja pääsee ottelemaan yksin Optimus Primea vastaan. Hän on tappaa Optimuksen, mutta taivaalta heidän väliinsä ilmestyvä Mini-Con -säde paljastaa heidän olinpaikkansa. Megatron lähettää heti joukkonsa Maahan kerätäkseen Mini-Conit. Myös Optimus Prime lähettää Autobotit Maahan keräämään ne ennen Decepticoneja.


title: Transformers (vuoden 2004 videopeli)

text: Pelaajalla on käytössään pelattavina hahmoina Optimus Prime, Red Alert ja Hot Shot. Ne kykekenävät muuntautumaan ajoveuvomuotoonsa, mutta tällöin hahmolla ei ole käytössään aseita, toisin kuten robottimuodossa. Pelin yksi päätarkoituksista on kerätä Mini-coneja, joilla pelaaja saa hahmoonsa lisäominaisuuksia, kuten aseita, suojakilpiä ja lisäosia hahmon ajoneuvomuotoon. Mini-coneja voi kuitenkin varustaa kerralla rajattu määrä. Pelin pomovastuksina esiintyvät Starscream, Cyclonus, Tidal Wave, Megatron ja Unicron.


title: 2309 Mr. Spock

text: 2309 Mr. Spock on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Gibson vuonna 1971. Pikkuplaneetta sai nimensä löytäjänsä kissan mukaan, joka puolestaan oli nimetty yhden Star Trek-televisiosarjan hahmon mukaan. Ennen nimeämistään asteroidi tunnettiin tunnuksella 1971 QX1.


title: Blonde

text: Blonde tarkoittaa seuraavia:


title: Myrkytyksen oireet

text: ”Myrkytyksen oireet” on Juice Leskisen säveltämä ja sanoittama kappale vuodelta 1981. Se ilmestyi sekä Juice Leskinen Slamin LP:llä "Ajan henki" että singlenä, jonka A-puolena oli ”Mussoliini perusdiini”.


title: Myrkytyksen oireet

text: ”Myrkytyksen oireita” on pidetty melodialtaan yhtenä Leskisen parhaista kappaleista. Hän on itse kertonut, että sävelmän taustalla on sekä brasilialaisen Antonio Carlos Jobimin säveltämä ”Adieu Tristesse” (suomeksi nimellä ”Pois suru jää”) että Queenin "’39". Teksti kertoo luonnon tuhoutumisesta ydinonnettomuuden jälkeen, ja siinä lauletaan: ”Kuule, istuta vielä se omenapuu / vaikka tuli jo tukkaasi nuolee / vaikka huomenna saaste jo laskeutuu / vaikka huomenna aurinko kuolee / Hyvin mielin voin vierelläs vilkuttaa / kun maailma hautaansa nilkuttaa.”


title: Soutu kesäolympialaisissa 1992

text: Vuoden 1992 kesäolympialaisten soutu järjestettiin 27. heinäkuuta – 2. elokuuta 1992 Banyolesissa Espanjassa. Tämä oli 21. kerta kun laji oli mukana olympialaisten ohjelmassa. Mukana oli 627 osanottajaa 45 eri maasta. Tapahtumia oli 14.


title: Islamilainen taide

text: Islamilainen taide on islamilaisen kulttuurialueen taidetta, josta voidaan käyttää myös nimitystä arabialainen taide. Sen kulttuuripiiriin ovat kuuluneet Etu-Aasian, Egyptin, Pohjois-Afrikan, Espanjan, Indonesian alueita ja osia Albaniasta, Jugoslaviasta, Kiinasta, Filippiineistä ja entisen Neuvostoliiton eteläosia. Koska islamin taide on aina ollut voimakkaasti sidoksissa uskontoon, se on ilmaisultaan sangen yhtenäistä alueesta riippumatta.


title: Islamilainen taide

text:
Islamilaisessa sakraalitaiteessa, erityisesti arabimaailmassa, heijastuu islamin tinkimätön usko Jumalan ykseyteen tai kokonaisuuteen. Jos muslimi arvostaa ketä tahansa henkilöä enemmän kuin Jumalaa, hän syyllistyy idolatriaan, ja Jumalan yhdistäminen mihin tahansa on idolatriaa. Jotta ihmisen hahmon kuvaamisen synnin voisi välttää, islamilaisessa uskonnollisessa taiteessa pyritään käyttämän kalligrafiaa, geometrisia muotoja ja arabeskeja, jotka ovat usein abstrakteja, eivätkä esittäviä.
Islamilaisen kuvataiteen lähtökohta on ympyrä, joka symboloi Jumalaa. Sen takia se on mukana kuvioiden abstraktina perustana. Ympyrä jaetaan kuuteen tai kahdeksaan osaan, ja niin saadaan tähtikuvio. Geometrisista peruskuvioista kolmiosta ja ympyrästä saadaan viivoja jatkamalla ja väriä lisäämällä toistuvia muotoja.
Tulkintojen mukaan Koraani kieltää naturalistiset kuvaesitykset, joten ne puuttuvat islamilaisesta kuvataiteesta kokonaan. Huomattavin piirre on runsas ornamentiikan käyttö. Koristeaiheista tärkeimpiä on arabeski, joka on tyylitellyistä kasvikuvioista ja geometrisista muodoista sommiteltu ornamentti. Siihen lisätään usein vielä liljoja, ruusuja tai tyyliteltyjä ruusukkeita, granaattiomenoiden kuvia, pinjan käpyjä tai muita kasviaiheita. Islamin kuvataide tulee näkyvästi esiin uskonnollisessa arkkitehtuurissa. Mosaiikit ovat yleinen koristelutekniikka.


title: Islamilainen taide

text: Islamilaisen arkkitehtuurin ensimmäinen kukoistuskausi, Umaijadien aika (661–750) synnytti islamilaisen arkkitehtuurin tärkeimmän rakennustyypin, moskeijan, jonka yläpuolelle kohoaa kapea ja korkea torni, minareetti.


title: Islamilainen taide

text: Abbasidien aikana (750–1258) moskeijat säilyivät miltei samanlaisina.


title: Islamilainen taide

text: Mamelukkien ajan (1258–1517) moskeijat muuttuivat korostetun sirorakenteisiksi ja koristeellisiksi. Tältä ajalta on esimerkiksi sulttaani Hasanin mausoleumi Kairossa.


title: Islamilainen taide

text: Vuodesta 1300 lähtien osmaanien aikana Konstantinopolin valloituksen jälkeen vuonna 1453 alkoi kehittyä uusi kupolin hallitsema moskeijamuoto, jonka esikuvana oli Hagia Sofia -kirkko.


title: Islamilainen taide

text: Intiassa ja Afganistanissa paikallinen perinne muokkasi islamilaista taidetta. Molemmissa maissa rakennustaide oli hyvin loisteliasta ja kasviaiheisia ornamentteja käytettiin runsaasti rakennusten koristelemiseen.


title: Islamilainen taide

text: Intiassa Delhissä ja Lahoressa loistelias ja kallisarvoisten materiaalien käyttö oli ominaista mogulityylisille rakennuksille kuten esimerkiksi Agran Taj Mahal.


title: Islamilainen taide

text: Rakennustaiteessa vallitsee yleensä jokin koristelutapa. Se voi olla mosaiikki, esimerkiksi Damaskoksen Umaijadimoskeijan mosaiikki tai stukko, kuten Kairon Ibn Tulun -moskeijassa. Stukkokuvioissa käytetään muun muassa kipsiä, kalkkia ja hiekkaa, josta kuviot muotoillaan. Myös puuhun ja kiveen voidaan kaivertaa stukkoreliefejä. Koristelutapa voi myös olla värillinen kivi ja kaakeli kuten Tunisian Kairouanin Uqba-moskeijassa.


title: Islamilainen taide

text:
Koska moskeijoiden lattiat on peitetty rukousmatoilla, tuli matonkudonta tärkeäksi myös elinkeinona. Rukousmatoilla on moskeijoissa myös suuri uskonnolinen merkitys.
Persia oli myös islamilaisen kirjamaalauksen kärkimaita. Tämä islamin taiteen muoto saavutti huippunsa 1300–1400-luvulla.. Intiassa islamilainen miniatyyrimaalaus kukoisti hindulaisen miniatyyrimaalauksen ohella 1500–1700-luvuilla. Muotokuvilla oli huomattava osuus.


title: Islamilainen taide

text: Ornamentiikan muodoista arabialainen kalligrafia on islamilaisin. Tyypillisiä ovat myös kalligrammit, kuvan muotoon tehdyt kirjoitukset.


title: Islamilainen taide

text: Joskus kuva-aihe on helppo tunnistaa. Se voi olla Fatiman käsi, profeetta Muhammedin tyttären pystyssä oleva käsi, joka suojaa pahalta, Kaaba, Islamin keskus, Medinan moskeija eli Muhammedin hautapaikka, myyttinen ratsu Buraq, jolla Muhammedin kerrotaan lentäneen taivaaseen, tai vaikkapa profeetan sandaali, jonka uskotaan parantavan. Viiniköynnös on myös hyvin yleinen kuvio, sekä palmu tai lehtikiehkura, jotka kaikki ovat elämän symboleja. Kruunu, jalokivi ja maljakko ovat vallan merkkejä. Turkoosi väri samoin kuin kukko suojaa pahalta, samoin silmä, käsi tai viisi pistettä.


title: Islamilainen taide

text: Turkin Anatoliassa kehitettiin tiilimosaiikkitekniikka 1200-luvulla, mistä se levisi muun muassa Iraniin. Lasitettu tiili on islamin taiteessa ollut käytössä rakennusten koristelussa abbasididynastian ajoista saakka (750–1258). Iranissa tiilikoristelu on kehittynyt hyvin hienoksi tekniikaksi.


title: Islamilainen taide

text: Islamin kulttuurialueen tärkein kirja on "Koraani".


title: Islamilainen taide

text: "Tuhat ja yksi yötä", "Tuhannen ja yhden yön tarinat" on tunnetuimpia arabialaisia kertomuksia, jonka persiasta arabiaksi käännetty versio 900-luvulta on nimeltään "Hezär afsäneh, Tuhat kertomusta".


title: Islamilainen taide

text: Persian kirjallisuuden tunnetuimpia runoilijoita on Omar Khaijam.


title: Islamilainen taide

text: Islamin taide on vaikuttanut voimakkaasti varsinkin Espanjan rakennustaiteeseen. Maurilaisen tyylin huippusaavutuksia ovat Córdoban ja Sevillan moskeijat sekä Granadan Alhambra.


title: Brazen

text: Brazen tarkoittaa seuraavia asioita:


title: Fully Loaded: In Your House

text: Fully Loaded: In Your House oli showpaini pay-per-view, minkä järjesti World Wrestling Federation (WWF). Se pidettiin 26. heinäkuuta, 1998 Selland Arenalla Fresnossa, Kaliforniassa. Se oli 23. In Your House -tapahtuma. Päätapahtuma matsina nähtiin Kanen ja Mankindin vs. The Undertakerin ja Steve Austinin välinen tag teammatsi WWF Tag Team Mestaruudesta.


title: Fully Loaded: In Your House

text: Selostamossa toimi Jim Ross ja Jerry "The King" Lawler.


title: 107 Camilla

text: 107 Camilla on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. R. Pogson vuonna 1868. Pikkuplaneetan saattoi saada nimensä roomalaisen mytologian kuningas Metabuksen tyttären mukaan. Camilla on kooltaan melko suuri, sillä sen läpimitta on noin 223 kilometriä. Se on siis suurempi kuin monet ennen sitä löydetyt päävyöhykkeen kohteet kuten esimerkiksi Astraea, Hebe, Iris, Flora tai Irene. Camillan pyörähdysaika eli vuorokausi on noin 4,84 tunnin mittainen. Camillalla on pieni, noin 9 kilometrinen kuu, joka on saanut tunnuksen S/2001 (107) 1. Kuu löydettiin Hubble-avaruusteleskoopilla vuonna 2001.


title: Alex Rounemaa

text: Alex Richard Rounemaa vuoteen 1936 saakka Frohne () oli suomalainen jääkärikapteeni. Hän oli ensimmäisen maailmansodan aikana Saksassa sotilaskoulutuksen saanut jääkäri. Myöhemmin hän toimi Suomen sisällissodassa muun muassa joukkueen varajohtajana Valkoisessa armeijassa ja Viron vapaussodassa Pohjan Pojissa. Hän osallistui vielä talvi- ja jatkosotaan rintamajoukoissa.


title: Alex Rounemaa

text: Rounemaan vanhemmat olivat insinööri Rudolf Louis Frohne ja Rertlra Emma Gäldenfuss. Hänet vihittiin avioliittoon vuonna 1921 Judit Annikki Berglundin kanssa. Hän kävi neljä luokkaa Kajaanin yhteiskoulua ja suoritti veturinlämmittäjätutkinnon vuonna 1930 ja veturinkuljettajatutkinnon vuonna 1931.


title: Alex Rounemaa

text: Rounemaa liittyi vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamakomennuksen jälkeen Rounemaan suoritti Libaussa vuonna 1917 järjestetyt Rautatienrakennuskurssit.


title: Alex Rounemaa

text: Rounemaa astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi 3. Jääkärirykmentin 5. jääkäripataljoonan 1. komppaniaan. Hän osallistui sisällissodan taisteluihin Tampereella ja Viipurissa.


title: Alex Rounemaa

text: Rounemaa palveli sisällissodan jälkeen edelleen 3. Jääkärirykmentissä, josta muodostettiin myöhemmin Savon jääkärirykmentti 3. Jääkärirykmentistä hänet komennettiin 3. lokakuuta 1918 nuoremmaksi upseeriksi Kuopion jalkaväkirykmentti 4:n I pataljoonaan, jonne hänet siirrettiin lopullisesti 30. joulukuuta 1918. Myöhemmin hänet komennettiin 27. lokakuuta 1918 alkaen tulkiksi ja lähettiupseeriksi 2. Divisioonan esikuntaan. Rounemaa erosi armeijan palveluksesta 28. joulukuuta 1918 voidakseen osallistua Viron vapaussotaan. Virossa hän toimi joukkueenjohtajana Pohjan Poikain rykmentin II pataljoonan 5. komppaniassa ja 4. maaliskuuta 1919 alkaen I pataljoonan 2. komppaniassa sekä 20. maaliskuuta 1919 alkaen komppanianpäällikkönä 2. komppaniassa. Viron vapaussodassa hän osallistui taisteluihin Petserin rintamalla muun muassa Telvassa ja Russki-Borissa. Virosta palattuaan hän oli oppilaana Rauma woodin konepajassa, josta hän siirtyi korjauspajan oppilaaksi Rauman rautateille. Valtion rautateillä hänet nimitettiin ylimääräiseksi veturinlämmittäjäksi Turun konepajaan 5. maaliskuuta 1924 alkaen. Konepajan viilaajaksi hänet nimitettiin 31. joulukuuta 1926 ja veturinpuhdistajaksi 1. helmikuuta 1927 sekä 2. palkkaluokan veturinlämmittäjäksi 1. lokakuuta 1930 ja 1. palkkaluokan veturinlämmittäjäksi 1. joulukuuta 1932.


title: Alex Rounemaa

text:
Varsinaisen leipätyönsä ohella hän toimi vuosina 1920–1921 kouluttajana Rauman suojeluskunnassa ja 1. tammikuuta 1922 – 27. maaliskuuta 1923 välisenä aikana Elimäen suojeluskunnassa sekä 23. huhtikuuta – 1. syyskuuta 1923 välisenä aikana paikallispäällikkönä Kärkölän suojeluskunnassa. Kärkölän jälkeen hän toimi konekiväärikomppanian päällikkönä Turun suojeluskunnan 1. konekiväärikomppaniassa 5. marraskuuta 1923 alkaen.
Rounemaa osallistui talvisotaan Ylimääräisten harjoitusten (YH) aikana konekiväärikomppanianpäällikkönä T-Jalkaväkirykmentti 2:ssa. Varsinaisten sotatoimien alettua hän toimi aluksi Pataljoonan komentajana ja myöhemmin huoltopäällikkönä Jalkaväkirykmentti 62:ssa. Hän osallistui talvisodan taisteluihin Taipaleessa ja Vuosalmella. Rauhan tultua hän erosi Valtion rautateiden palveluksesta ja välirauhan aikana hän jatkoi samassa sodan aikaisessa tehtävässä, kunnes hänet siirrettiin pataljoonan komentajaksi Jalkaväenkoulutuskeskus 10:n III pataljoonaan ja myöhemmin komppanianpäälliköksi konekiväärikomppaniaan. Seuraavaksi hänet siirrettiin konekiväärikomppanian päälliköksi Jalkaväkirykmentti 62:n I pataljoonaan, josta hänet siirrettiin komppanianpäälliköksi 13. Prikaatin II pataljoonan konekiväärikomppaniaan.


title: Alex Rounemaa

text: Jatkosodan puhjettua Rounemaa komennettiin konekiväärikomppanian päälliköksi Jalkaväkirykmentti 13:sta, josta hänet siirrettiin ensimmäisen sotavuoden aikana komendantiksi 17. divisioonan esikuntaan. Kyseisestä tehtävästä hänet siirrettiin päälliköksi 17. divisioonan esikunta komppaniaan, josta hän siirtyi takaisin komendantin tehtäviin vuonna 1943. Viimeisenä sotavuonna hänet siirrettiin jälleen esikuntakomppanian päälliköksi 17. divisioonaan. Hän osallistui jatkosodan taisteluihin Hangossa, Aunuksessa Viipurin koillispuolella. Jatkosodan aikana hän suoritti panssarintorjuntakurssin Syvärillä.


title: Alex Rounemaa

text: Sotien jälkeen hän palveli edelleen samassa tehtävässä konekiväärikomppanian päällikkönä Jalkaväkirykmentti 13:n I pataljoonassa ja myöhemmin komendanttina Jalkaväkirykmentti 4:ssä. Hän erosi vakinaisesta palveluksesta vuonna 1945. Hän suoritti Turun Käsityöteollisuusyhdistyksen mestarinäytteen ja sai mestarikirjan luonnenukkemestarina vuonna 1948. Hän valmisti muun muassa useita jääkäri- ja sotilasaiheisia nukkeja ja toimi eri teollisuuslaitoksissa saksan- ja ruotsinkielen tulkkina. Hänet on haudattu Turkuun.


title: Taya Parker

text: Taya Parker on yhdysvaltalainen malli, näyttelijä, laulaja ja tosi-tv-esiintyjä. Hän voitti "Rokkarille morsian" -tv-sarjan osan 3. Hän tuli tunnetuksi miestenlehtien Pet of the Yearina ja keskiaukeamatyttönä.


title: Viimeistä päivää

text: Viimeistä päivää () on yhdysvaltalainen draamasarja, jonka ensimmäinen jakso esitettiin Showtime-televisiokanavalla 16. elokuuta 2010. Sarja päättyi neljänteen tuotantokauteensa 20. toukokuuta 2013.


title: Viimeistä päivää

text: Sarjan pääosassa on Laura Linneyn esittämä Cathy Jamison, jonka vaivoin kasassa pitämä elämä kääntyy ylösalaisin, kun hän saa tietää sairastavansa syöpää. Hän päättää etsiä uusia tuulia elämälleen, samalla kun yrittää varjella salaisuutta läheisiltään. Linney voitti roolistaan Satellite Awardin vuonna 2010, Golden Globen vuonna 2011 sekä Emmy-palkinnon vuonna 2013. Myös sarja itsessään palkittiin Satellite Awardilla vuonna 2010.


title: Viimeistä päivää

text: Sarjan neljä tuotantokautta on esitetty Suomessa Yle TV1 -kanavalla.


title: Viimeistä päivää

text: Cathy Jamison on lukio-opettaja, joka saa tietää sairastavansa melanoomaa saaden huonon mahdollisuuden selvitä. Hän päättää olla kertomatta sairaudestaan miehelleen Paulille ja pojalleen Adamille eikä hakeudu hoitoon, koska hän ei halua heidän kärsivän nähdessään hänet sairaana. Cathylla on veli, Sean, joka elää omasta tahdostaan taivasalla. Cathy tutustuu naapuriinsa Marleneen, jolle myöhemmin kertoo syövästään, ja erääseen oppilaaseensa Andreaan. Hän päättää ottaa kaiken irti elämästään vielä kuin voi ja heittää muun muassa Paulin ulos sekä aloittaa suhteen kollegansa kanssa. Hänen kouluaikainen ystävänsä Rebecca tulee vierailulle ja tämä aloittaa suhteen Seanin kanssa. Kauden lopulla Cathy palaa yhteen Paulin kanssa ja kertoo tälle sairaudestaan. Paljastuu, että Marlene sairastaa alzheimerin tautia, minkä seurauksena hän tekee itsemurhan. Rebecca kertoo odottavansa Seanin lasta, mikä saa miehen pohtimaan elintapojaan. Adam murtuu kuultuaan äitinsä salaisuuden. Lopulta Cathy päättää hakeutua hoitoon ja aloittaa taistelunsa syöpää vastaan.


title: Viimeistä päivää

text: Cathy käy kliinisissä tutkimuksissa, joista ei kuitenkaan ole apua. Lopulta hän saa paikan tri Shermanin tutkimuksesta. Cathy perii Marlenen talon ja lahjoittaa sen Seanille ja Rebeccalle. Jälkimmäinen saa kuulla Cathyn syövästä ja välittää tiedon myös Seanille, joka on alkanut syödä mielialalääkkeitä pystyäkseen elämään normaalisti. Lääkärissä Cathy tutustuu Lee-nimiseen mieheen ja ystävystyy tämän kanssa. Andrea muuttaa Jamisoneille asumaan, kun taas Adamilla on omia ongelmia tyttöystävänsä kanssa. Paul saa potkut ja hankkii uuden työn elektroniikkaliikkeestä, jonka työntekijä rakastuu Andreaan. Cathyn hoidot alkavat tehota, kun taas Lee ei saa kokea samaa iloa. Sean kosii Rebeccaa, mutta parin onni särkyy Rebeccan saatua keskenmenon. Rebecca lähtee kuvioista, ja Sean lopettaa lääkityksensä. Lee menehtyy lopulta sairauteensa, mikä saa Cathyn juoksemaan maratonin hänen kunniakseen, huolimatta entisen lääkärinsä Toddin varoituksista. Lähestyessään maaliviivaa Cathy näkee perheensä iloitsemassa häntä. Adam sanoo toivovansa Paulin olevan paikalla, mutta toisaalla mies on saanut sydänkohtauksen. Cathy lyyhistyy maahan nähdessään Paulin haamun seisovan Marlenen ja Leen rinnalla.


title: Viimeistä päivää

text: Paul juuri ja juuri selviää sydänkohtauksesta ja alkaa arvostaa elämäänsä uusin silmin alkaen kirjoittaa blogia kokemuksestaan. Cathy jatkaa hoitojaan, samoin kuin tyyliänsä elää elämäänsä kuin viimeistä päivää. Adam käy kirkkopiirissä kestääkseen vanhempiensa nykyisiä terveydentiloja ja kiinnostuu eräästä tytöstä. Sean alkaa tehdä työtä homoeroottisessa puhelinseksipalvelussa. Cathy ja Paul käyvät motivaatiopuhuja Joy Kleinmanin kurssilla, jossa Joy kiinnostuu Paulin tarinasta. Cathy sen sijaan päättää kokea äitiyden ilot uudelleen ja tutustuu pariskuntaan, joka haluaa antaa pian syntyvän lapsensa adoptioon. Paul suostuu kertomaan tarinansa yleisön edessä Joyn kanssa. Sean seurustelee hetken aikaa pariskunnan kanssa. Samaan aikaan kun Joyn kiinnostus Paulista kasvaa, Cathy saa tietää adoptioparin olevankin huijareita. Cathy saa tuntea lisää tuskaa saadessaan kuulla Joyn lähentely-yrityksistä Paulia kohtaan, mikä johtaa sanaharkkaan naisten välillä. Joy jää bussin alle ja kuolee, ja Jamisonit lähtevät lomalle Puerto Ricoon hänen kustannuksillaan. Siellä Cathy saa kuitenkin kuulla kasvaintensa suurentuvan.


title: Viimeistä päivää

text: Viisi kuukautta myöhemmin Cathy yrittää toipua leikkauksesta ja keskustelee Marlenen haamun kanssa. Hän käy samalla psykiatrilla. Andrea alkaa opiskella muotialaa, kun taas Adam saa huonoja arvosanoja. Cathyn sairauden maistingeissa Sean suunnittelee luovuttavansa toisen munuaisensa sitä tarvitsevalle. Huonovointinen Cathy lopettaa kemoterapiansa ja päättää lähteä saattohoitoon, koska ei halua olla taakkana perheelleen. Muut ovat asiasta harmissaan. Saattokodissa Cathy tekee tuttavuutta muihin potilaisiin. Neljä kuukautta myöhemmin hänen vakuutuksensa ei enää kata saattohoitoa, joten hän joutuu palaamaan kotiin. Cathy kannustaa Andreaa jatkamaan opiskelujaan. Adam valmistuu äitinsä iloksi. Sean lähtee munuaisleikkaukseensa. Cathy tapaa jälleen isänsä ja antaa anteeksi tämän menneisyyden teot. Paul on harmissaan vaimonsa tulevasta kohtalosta ja löytää myöhemmin Cathyn kotoa menehtyneenä. Unissaan Cathy juttelee psykiatrinsa kanssa, joka kertoo hänen eläneen hyvän elämän. Cathy astelee tuonpuoleiseen ja viimeisenä hänet nähdään uimassa altaassa Marlenen kanssa.


title: Roman Dzneladze

text: Roman Dzneladze (12. huhtikuuta 1933 – 11. huhtikuuta 1966) oli neuvostoliittolainen kreikkalais-roomalaisen painin olympiamitalisti.


title: Roman Dzneladze

text:
Dzneladze paini Melbournen 1956 olympialaisissa kreikkalais-roomalaisen painin sarjassa alle 62 kg. Hän hävisi ensimmäisellä kierroksella selätyksellä turkkilaiselle Müzahir Sillelle ajassa 8.02 mutta otti sitten selkävoitot Ruotsin Gunnar Håkanssonista ajassa 5.00 ja Italian Umberto Trippasta ajassa 10.06. Suomalaisen Rauno Mäkisen Dzneladze voitti tuomaripistein 2–1.
Viimeisessä ottelussa Unkarin Imre Polyákia vastaan voitto olisi tuonut Dzneladzelle kultamitalin, kun taas Polyák tarvitsi kultaan selkävoiton. Polyák ei onnistunut selätyksessä vaan voitti ottelun pistein 2–1, mikä tiesi kultamitalin menemistä Mäkiselle ja Dzneladzen jäämistä pronssille.


title: Pentti Herkama

text: Pentti Yrjö Herkama (27. marraskuuta 1924 Helsinki – 19. heinäkuuta 2010 Helsinki) oli suomalainen yritysjohtaja ja juristi. Herkama toimi Tukkukauppojen Oy:n eli Tukon pääjohtajana vuosina 1973–1984. Herkama oli Kansallisosakepankin ja Vakuutusyhtiö Pohjolan hallintoneuvostojen jäsen. Hän sai kauppatieteiden kunniatohtorin arvon vuonna 1986. Vuorineuvoksen arvonimen hän sai vuonna 1978.


title: Pentti Herkama

text: Koulutukseltaan Herkama oli merkonomi ja lainopin kandidaatti. Hän sai varatuomarin arvon vuonna 1965.


title: Peukkulit

text: Peukkulit (Pnoepygidae) eli aiemmalta nimeltään töpötimalit on varpuslintuihin kuuluva heimo. Aikaisemmin heimon lajit luettiin kuuluviksi timaleihin. Peukkulien heimoon kuuluu BirdLife Suomen mukaan yksi suku ja neljä lajia.


title: Peukkulit

text: Peukkuleita tavataan Kaakkois-Aasiasta. Ne elävät pohjakerroksessa. Ulkonäöltään ne ovat pulleita ruskeita ja pienikokoisia lintuja. Peukkulien ravintoa ovat hyönteiset.


title: Bayram Şit

text: Bayram Şit (s. 1930) on turkkilainen vapaapainin olympiavoittaja.


title: Bayram Şit

text: Şit voitti Helsingin 1952 olympialaisissa kultaa vapaapainin sarjassa alle 62 kg. Hän voitti kuudesta vastustajastaan kolme selätyksellä ja kolme pisteillä. Hopeamitalisti Nasser Givehci hävisi pistein 3–0 ja pronssimitalisti Joe Henson selätyksellä ajassa 9.20. Vuoden 1954 MM-kilpailuissa Tokiossa Şit saavutti hopeaa isäntämaan Shozo Sasaharan takana. Melbournen 1956 olympialaisissa Şit sijoittui neljänneksi hävittyään kultaa sittemmin voittaneelle Sasaharalle pistein 3–0 ja voitettuaan kolme muuta vastustajaansa, joista vain yhden selätyksellä.


title: Alasatakunta

text: Alasatakunta on Euraan, Säkylään, Köyliöön Säkylässä, Lappiin Raumalla ja Yläneeelle Pöytyällä leviävä, Eurassa ilmestyvä paikallislehti. Se on Suomen suurin kahdesti viikossa ilmestyvä paikallislehti. Lehden levikki vuonna 2017 oli 9070.. Lehteä julkaisee Pyhäjärviseudun Paikallislehti Oy. Toimipisteet Alasatakunnalla on Eurassa ja Säkylässä. Lehti ilmestyy kaksi kertaa viikossa, tiistaisin ja torstaisin.


title: Alasatakunta

text: Alasatakunta perustettiin Eurassa joulukuussa 1949 Kunnallis-Sanomat -nimisenä. Nykyisen muotonsa "Alasatakunta" lehden nimi sai 1974. Säkyläläinen paikallislehti Pyhäjärviseutu yhdistettiin Alasatakuntaan huhtikuussa 2003.


title: Alasatakunta

text: Nimen Alasatakunta alkuperä on historiallinen. Ala-Satakunta on alkuaan ollut historiallinen kihlakunta osana Satakunnan historiallista maakuntaa. Tämä alue on on ollut nykyisen Alasatakunta-lehden levikkialuetta laajempi ja on käsittänyt pääosan Nykyisestä Satakunnan maakunnasta.


title: Alasatakunta

text: Sekä nimet Pyhäjärviseutu että Ala-Satakunta esiintyivät 2010-luvulla lehden levikkialueella myös eräiden muiden yhteisöjen ja organisaatioiden nimissä.


title: Koepallo

text: Koepallo on epäsuorasti esitetty idea tai ehdotus, jolla testataan yleisön reaktiota. Tarkoituksena on selvittää, onko ajatukselle mahdollista saada kannatusta, leimautumatta kuitenkaan sen kannattajaksi. Malli on tunnettu yleisemmin politiikassa ja bisnesmaailmassa, joissa halutaan selvittää, onko maaperä jollekin ratkaisulle tai idealle suotuisa ennen varsinaista toimintaa ja sitoutumista.


title: Koepallo

text: Koepallon käyttö antaa mahdollisuuden luoda hieman etäisyyttä ehdotuksen ja sen tehneen ihmisen välille. Tämä auttaa perääntymisessä, mikäli muiden reaktio on kielteinen. Keskustelussa koepallon voi "heittää" esimerkiksi aloittamalla puheenvuoron ""Minulla on idea..."" -sanojen sijasta sanomalla ""Yksi ajatus on se, että..."" Ensimmäinen toteamus linkittää puhujan ideaan, kun taas jälkimmäisessä puhuja tuo esille idean, mutta ei välttämättä tue sitä. Muita mahdollisia toteamuksia: ""Yksi juttu, jonka voisimme tehdä on..."", ""Mitä jos..."", ""Olen kuullut, että jotkut ovat kokeilleet samanlaisessa tilanteessa tätä..."".


title: Koepallo

text: Politiikassa koepallo voi olla poliitikon esimerkiksi avustajansa välityksellä julkisuuteen vuotama ajatus, jonka poliitikko voi sitten esittää virallisesti omanaan, jos äänestäjien suhtautuminen siihen on myönteinen. Koepallotekniikkaa voi käyttää myös ostaja hintaneuvotteluissa esittämällä myyjälle pyyntihintaa huomattavasti alemman ehdotuksen ja seuraamalla, kuinka tämä reagoi.


title: Koepallo

text: Alun perin koepallo tarkoitti miehittämätöntä kuumailmapalloa, jollaisia lähetettiin kokeeksi ilmaan ennen ensimmäisiä miehitettyjä kuumailmapallolentoja 1780-luvulla.


title: Kecskeméti TE

text: Kecskeméti TE on vuonna 1911 perustettu unkarilainen jalkapalloseura Kecskemétistä. Se pelaa maan korkeimalla sarjatasolla OTP Bank Ligassa. Seura pelaa kotiottelunsa 6 300 katsojaa vetäjällä Stadion Széktóiilla.


title: Red Alert (Transformers)

text: Red Alert on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1985 "The Transformers" -animaatiosarjassa. Alkuperäinen Red Alert oli turvallisuusjohtaja, mutta myöhemmissä versioissa hahmo on toiminut Ratchetin tavoin lääkintämiehenä.


title: Red Alert (Transformers)

text: Michael Chain ääninäytteli Red Alertia "The Transformersissa" vuosina 1985–1986.


title: Red Alert (Transformers)

text: Red Alert esiintyi vainoharhaisena turvallisuusjohtaja, joka useimmiten teki turhia hätäilmoituksia. Hän onnistui kuitenkin pelastamaan Teletraan 1:n yhdessä Trailbreakerin ja Infernon kanssa. Myöhemmin Red Alert sai käskyn Optimus Primelta jäädä vartioimaan bunkkeria yhdessä Infernon kanssa, Decepticonien hyökätessä kesken Negavator superaseen testauksen. Sillä välin muut Autobotit taistelivat Decepticoneja vastaan. Inferno ei kuitenkaan jaksanut odottaa vartiossa ja jätti Red Alertin yksin estelystä huolimatta. Taistelun aikana Decepticonit ammukset sytyttävät bunkkeriin tuleen ja räjähdyksen seurauksena Red Alert hautautuu kivimurskan alle menettäen samalla tajuntansa. Inferno huomaa jotain menneen pieleen ja palaa takaisin muiden Autobottien kanssa pelastamaan Red Alertin. Päähän saadun iskun seurauksena Red Alertin logiikkapiirit vioittuivat, jonka myötä hänestä tuli entistä vainoharhaisempi. Red Alert pelästyi Autobotteja ja pelkäsi heidän purkavan hänet palasiksi ja käyttävän niitä varaosina.


title: Red Alert (Transformers)

text: Red Alert pakeni Autobottien luota ja kohtasi myöhemmin Starscreamin, joka käytti hänen vainoharhaisuutta hyväkseen teeskentelemällä olevansa Red Alertin liittolainen. Hän kehotti Red Alertia varastamaan Negavatorin, jolla he voisivat tuhota Autobotit ja Decepticonit. Red Alertin tietotaidon avulla he soluttautuivat Autobottien bunkkeriin ja varastivat Negavatorin. Megatron ehti kuitenkin takavarikoida Negavatorin kaksikolta, jonka aikana Starscream pakeni paikalta. Inferno onnistui lopulta pelastamaan Red Alertin Decepticoneilta yhdessä muiden Autobottien kanssa.


title: Red Alert (Transformers)

text: Brian Dobson ääninäytteli Red Alertia Unicron-trilogian sarjoissa "" ja "". Alkuperäisessä japanilaisessa versiossa hahmo tunnettiin nimellä Ratchet.


title: Red Alert (Transformers)

text: Red Alert kuului ensimmäisessä sarjassa, Armadassa alkuperäiseen kolmikkoon Optimus Primen ja Hot Shotin kanssa, jotka saapuivat ensimmäisenä Maahan etsimään Mini-Coneja ennen Decepticoneja. Red Alert oli vakava ja hiljainen Autobotti, joka menetti hermonsa vain ajoittain Hot Shotille, joka ei suostunut auttamaan häntä päämajan kunnostamisessa. Red Alert oli ennen Maahan saapumista kokenut sotilas, joka taisteli Cybertronin sisällisodassa. Tuona aikana hän menetti vasemman kätensä, jonka tilalle rakennettiin laserase. Maassa Red Alert ei myöhemmin ollut enää mukana taisteluissa Megatronia ja hänen kätyreitään vastaan, sillä hänen tehtävänä oli vartioida tukikohtaa ja vahtia heidän lapsiliittolaisiaan Radia, Carlosia ja Alexista. Red Alert toimi lisäksi läpi sarjan Autobottien huoltopuolen johtajana ja lääkärinä. Hän oli pääosallisena rakentamassa Smokescreenistä päivitettyä versiota Hoistia.


title: Red Alert (Transformers)

text: Tara Strong ääninäytteli Red Alertia "issa" vuonna 2009. Edellisistä versioista poiketen se oli naislääkäri.


title: Red Alert (Transformers)

text: Red Alert kuului Rodimus Primen joukkoihin, joka auttoi Cybertronissa Decepticonien hyökkäyksen aikana jalasta vioittunutta Autobottia Hot Shotia. Decepticoneihin kuulunut Spittor kuitenkin keskeytti hänen operaationsa haukkaamalla Red Alertin suihin ja sylkäisi tämän takaisin ulos suustaan. Red Alert joka oli tämän seurauksena yltä päältä limaisessa räjähteessä. Hän lensi suoraan päin Brawnia ja Ironhidea, jotka kaikki jäivät räjähteen uhriksi. Red Alert kuitenkin selvisi räjähdyksestä palattuaan myöhemmin hurraamaan yleisön joukkoon Sentinel Primen tuotua vangittuna kaksi Starscreamin kloonia ja Blitzwingin, sekä myöhemmin Optimus Primen palattua Cybertroniin kukistettuaan Megatronin.


title: Wing Saber

text: Wing Saber on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 2004 -animaatiosarjassa.


title: Wing Saber

text: Samuel Vincent ääninäytteli Wing Saberia Unicron-trilogian toisessa sarjassa vuosina 2004-2005.


title: Wing Saber

text: Wing Saber oli alun perin Wing Dagger niminen Autobotti, joka toimi vartijana Cybertronissa. Hän oli vahtimisvastuussa vankilassa istuneesta Shockblastista. Hän onnistui kuitenkin pakenemaan ja tappoi matkalla Wing Daggerin ystävän Padlockin, joka yritti saada roistoa kiinni. Wing Dagger jäi suremaan ystävänsä kuolemaa ja vannoi kostavansa Shockblastille.


title: Wing Saber

text: Myöhemmin Decepticonien hyökkäyksen aikana Wing Dagger sai lassotettua Shockblastin energiahihnoilla, mutta joutui itse ilmaan heitetyksi. Samalla Shockblast ampui kaksikon ilmataiston aikana energon tornin alas, joka kaatui Wing Daggerin ja paikalla olleen Decepticonin Tidal Waven päälle. Wing Dagger ei kuitenkaan selvinnyt tapaturmasta vaan kuoli, toisin kuin Tidal Wave. Autobotit veivät myöhemmin Wing Daggerin jäänteet Primusin luokse, jonka jälkeen Radin avulla Primus herätti Wing Daggerin uudelleen eloon ja asensi häneen yhdistelmäkipinän. Hän sai uudeksi nimekseen Wing Saberin ja liittyi Optimus Primen ryhmään. Myöhemmin hän sai kostettua Shockblastille Padlockin kuoleman murskaamalla Shockblastin ja heittämällä hänet vankilaan. Hän ei kuitenkaan tappanut Decepticonia, joka karkasi vankilastaan päivää myöhemmin.


title: Wing Saber

text: Galvatronin kukistamisen jälkeen Wing Saber katosi avaruuteen ajauduttuaan ongelmiin auktoriteettien kanssa. Hän kuitenkin palasi takaisin vuosia myöhemmin, kun Autobotit etsivät Cyberplaneetta-avaimia. Wing Saber liittyi jälleen Optimus Primen ryhmään ja toimi johtajansa lisäyhdistelmänä vaativissa taisteluissa.


title: Dejan Lekić

text: Dejan Lekić (; s. 7. kesäkuuta 1985 Kraljevo, Jugoslavia) on serbialainen jalkapalloilija. Hän edustaa turkkilaista Gençlerbirliğisia ja on pelipaikaltaan hyökkääjä.


title: Dejan Lekić

text: Kesällä 2010 Lekić siirtyi espanjalaisseura Osasunaan viisivuotisella sopimuksella. Hänen sopimuksessaan on 12 miljoonan euron purkupykälä.


title: Dejan Lekić

text: Lekić teki ensiesiintymisensä Serbian maajoukkueessa vuonna 2009.


title: Swingtown

text: Swingtown on yhdysvaltalainen draamasarja, jota tuotantoyhtiö CBS esitti kesällä 2008 yhden tuotantokauden, 13 jakson verran. Käsikirjoittaja Mike Kelleyn luoma Swingtown kertoo 1970-luvun elämästä kolmen erilaisen pariskunnan näkökulmasta. Sarjan keskeisiä teemoja ovat aikakaudelle tunnusomaisia asioita, kuten sosiaalisen elämän muutokset ja seksuaalisen vallankumouksen vaikutukset yhdysvaltalaiseen lähiöelämään. Swingtownin yksittäiset jaksot käsittelevät eri aiheita, kuten parinvaihtoa, avointa avioliittoa, ryhmäseksiä, uskollisuutta, uskottomuutta, ydinperheen kriisejä ja tasa-arvoa. Sarjassa viitataan myös todellisiin poliittisiin ja taloudellisiin tapahtumiin, kuten vuoden 1976 presidentinvaaleihin ja 1970-luvun öljykriiseihin.


title: Swingtown

text: Swingtown sijoittuu vuoden 1976 kesään. Millerin perhe muuttaa ylemmän keskiluokan kansoittamaan lähiöön Chicagon North Shoreen. Bruce Miller (Jack Davenport) on nousujohteisella urapolulla oleva pörssimeklari ja naimisissa Susanin (Molly Parker) kanssa. Kotiäiti Susan Miller on Brucen lukioaikainen heila. He menivät naimisiin ja Susan tuli raskaaksi molempien ollessa vielä high schoolissa. Pariskunnalla on teini-ikäinen tytär Laurie (Shanna Collins) ja nuorempi poika Bruce Junior, lempinimeltään B.J. (Aaron Howles).


title: Swingtown

text: Tom ja Trina Decker (Grant Show ja Lana Parrilla) ovat Millereiden uudet naapurit. Tom, ammatiltaan lentäjä, tapasi Trinan työssään − Trina oli aiemmin lentoemäntä. Deckerit ystävystyvät nopeasti Millereiden kanssa ja pian Millereille selviää, että heidän uudet naapurinsa elävät avoimessa avioliitossa.


title: Swingtown

text: Millereiden muutto koettelee pariskunnan suhteita entisiin naapureihinsa, erityisesti Roger ja Janet Thompsoniin (Josh Hopkins ja Miriam Shor). Konservatiiviset Thompsonit yrittävät säilyttää hyvät välinsä Millereihin, mutta Deckereiden avioliiton järjestely pöyristyttää heitä. Roger ja Janet Thompsonilla on poika Rick (Nick Benson).


title: Swingtown

text: Vaikka Swingtown keskittyykin kertomaan erityisesti kolmen aikuisen pariskunnan elämästä, sarjassa seurataan sekä Millereiden että Thompsonien lasten tarinaa. Erityisesti Millerien teini-ikäisen tyttären Laurien elämä muuttuu kesäkoulun aikana, kun hän ihastuu opettajaansa (Michael Rady). Muutto koettelee myös B.J.:n ja Rickin ystävyyttä, varsinkin kun B.J. tutustuu uuteen naapuriinsa, samanikäiseen tyttöön nimeltä Samantha Saxton (Brittany Robertson).


title: Swingtown

text: Sarjan jaksot sisältävät aikakauden musiikkia, jota on kuultavissa CBS:n omistamassa Last.fm-palvelussa.


title: Swingtown

text: Swingtownin ensimmäinen jakso esitettiin Yhdysvalloissa 5. kesäkuuta 2008. Swingtownia esittivät myös Global Kanadassa, ITV3 Isossa-Britanniassa, TV3 Ireland Irlannissa, Network Ten Australiassa, Rai 4 Italiassa Italy, Warner Channel Etelä-Amerikassa, ja Universal Channel Puolassa ja Romaniassa. Sarja päätyi Suomessa Nelosen kevään ja kesän 2010 ohjelmistoon.


title: Swingtown

text: CBS esitti seitsemän ensimmäistä jaksoa torstaisin, mutta jatkuvasti laskevien katsojalukujen takia sarja siirtyi esitettäväksi perjantai-iltaan. Ensimmäisen tuotantokauden viimeinen jakso esitettiin 5. syyskuuta 2008.


title: Swingtown

text: Sarja oli pitkään lopetusuhan alla, mutta CBS ilmoitti vasta 14. tammikuuta 2009, että ensimmäinen tuotantokausi jää sarjan ainoaksi.


title: Swingtown

text: Swingtownin seitsemän ensimmäistä jaksoa saivat verrattain heikot katsojaluvut – torstai-illassa jaksot keräsivät noin 6,7 miljoonaa katsojaa ja kohderyhmässään 18-49-vuotiaat aikuiset sen katsojalukuindeksi oli 2,3. CBS päätti siirtää esitysajankohdan torstaista perjantaihin, mutta katsojaluvut heikkenivät entisestään: seuraavia neljää jaksoa seurasi keskimäärin vain 3,9 miljoonaa katsojaa heikolla 1,3:n katsojalukuindeksillä.


title: Swingtown

text: Ensimmäisen tuotantokauden jaksot julkaistiin Yhdysvalloissa DVD:nä 9. joulukuuta 2008.


title: Kendra Wilkinson

text: Kendra Leigh Wilkinson (s. 12. kesäkuuta 1985, San Diego, Kalifornia) on yhdysvaltalainen televisiokasvo ja malli. Hänet tunnetaan parhaiten tositelevisiosarjasta "The Girls Next Door".


title: Aviasud Sirocco

text: Aviasud Sirocco on yksipaikkainen ranskalainen ultrakevyt lentokone, jota myydään rakennussarjana. Sen suunnitteli ja valmisti Aviasud Engineering vuodesta 1983 alkaen.


title: Aviasud Sirocco

text: Kone on työntöpotkurilla varustettu ja komposiittirakenteinen. Vuonna 1984 Patrice Franceschi lensi tällaisella koneella maapallon ympäri.


title: Aviasud Sirocco

text: Vuonna 1989 valmistus siirrettiin Aériane-tehtaalle Belgiaan. Vuonna 2007 tuotteen oikeudet siirrettiin Aero Consult Light Aircraft-yhtiölle, joka on uudelleensuunnitellut koneen ja myy sitä toukokuusta 2009 alkaen nimellä Sirocco NG.


title: Aviasud Engineering

text: Aviasud Engineering oli ranskalainen komposiittirakenteisten ultrakeveiden lentokoneiden valmistaja.


title: Romanian presidentti

text: Romanian presidentti on Romanian valtionpäämies, joka valitaan viiden vuoden välein. Presidentin kaudet on rajoitettu kahteen. Presidentin tehtäviin kuuluu muun muassa nimittää pääministeri. Romanian nykyinen presidentti on Klaus Iohannis.


title: Romanian presidentti

text: Korkeimman oikeuden hyväksyessä vaalien tulokset kokoontuu Romanian parlamentti istuntoon. Istunnossa uusi valittu presidentti vannoo Romanian perustuslain 82 pykälän mukaisen valan:


title: Romanian presidentti

text: Istuvan presidentin rikkoessa perustuslakia, hänet voidaan viraltapanna Romanian parlamentin esityksestä. Jos esitys menee läpi, tulee järjestää kansanäänestys 30 päivän sisällä viraltapanosta.


title: Romanian presidentti

text: Jos senaatti ja parlamentti yhteistuumin syyttävät presidenttiä valtiopetturuudesta, astuu viraltapano välittömästi toimeen. Romanian korkeinoikeus käsittelee tapauksen ja jos istuva presidentti todetaan syylliseksi valtiopetokseen, erotetaan hänet välittömästi.


title: Romanian presidentti

text: Viraltapanoesityksiä on tehty kolme kappaletta. Ensimmäinen esitys viraltapanosta oli presidentti Ion Iliescua vastaan vuonna 1995. Häntä syytettiin yksityisomaisuuden laittomasta takavarikoinnista Romanian sosialistisen kansaintasavallan aikana. Esitys viraltapanosta ei läpäissyt parlamentin äänestystä.


title: Romanian presidentti

text: Ensimmäinen viraltapantu presidentti oli Traian Băsescu vuonna 2007. Parlamentti hyllytti presidentin sillä hänen epäiltiin puuttuneen oikeuslaitoksen toimintaan laittomasti. Suoritetussa kansanäänestyksessä 19. toukokuuta vuonna 2007 75,06% äänestäjistä vastustivat presidentin erottamista ja hän palasi takaisin valtaan.


title: Romanian presidentti

text: Keväällä 2012 aloittanut Victor Pontan vasemmistohallitus yritti myös erottaa Băsescun. 6. heinäkuuta 2012 parlamentti pidätti Băsescun tehtävistään ja järjesti 29. heinäkuuta 2012 kansanäänestyksen hänen erottamisestaan. 88 prosenttia äänestäjistä kannatti presidentin viraltapanoa. Äänestysprosentti jäi kuitenkin 46 prosenttiin, kun äänestäjistä vähintään puolen olisi pitänyt äänestää jotta tulos olisi pätevä. Hallitus yritti jatkaa kamppailua vielä oikeudessa, ja sen mukaan äänikynnys olisi ylittynyt uudemman väestölaskennan perusteella. Perustuslakituomioistuin päätti kuitenkin ettei äänestys ole pätevä.


title: Romanian presidentti

text: Jos presidentti on kykenemätön hoitamaan tehtäviään äkillisen sairauden tai kuolemantapauksen vuoksi on Romanian senaatin puhemies presidentin ensimmäinen sijainen. Jos hänkin on estynyt hoitamasta virkaa, parlamentin puhemies toimii sijaisena. Viransijainen ei voi hajottaa parlamenttia eikä käynnistää kansanäänestystä. Viransijaisuus voi kestää enimmillään kolme kuukautta.


title: Andy Carroll

text: Andrew Thomas ”Andy” Carroll (s. 6. tammikuuta 1989 Gateshead, Yhdistynyt kuningaskunta) on englantilainen jalkapalloilija. Hänen pelipaikkansa on hyökkääjä. Carroll edustaa Englannin Valioliigan West Ham Unitedia.


title: Andy Carroll

text: Carroll on Newcastlen kasvatti. Hän pelasi ensimmäisen virallisen ottelunsa ykkösjoukkueessa 2. marraskuuta 2006 UEFA-cupin ottelussa Palermoa vastaan. Samalla hänestä tuli 17 vuoden ja 300 päivän ikäisenä nuorin Newcastlea eurocupin ottelussa edustanut pelaaja. Ensiesiintymisensä Valioliigassa Carroll teki 25. helmikuuta 2007 Wigania vastaan. 31. tammikuuta 2011 hän siirtyi Liverpooliin 35 miljoonan punnan siirtokorvauksella. Siirtosumma oli tuolloin kaikkien aikojen kahdeksanneksi suurin. Caroll siirtyi West Hamiin noin 18 miljoonan euron siirtosummalla kesällä 2013.


title: Andy Carroll

text: Englannin maajoukkueessa Carroll esiintyi ensimmäisen kerran marraskuussa 2010.


title: Madoc

text: Madoc eli "Madog ab Owain Gwynedd" oli tarun mukaan walesilainen prinssi, joka olisi purjehtinut Amerikkaan kolmesataa vuotta ennen Kristoffer Kolumbusta ja ankkuroinut aluksensa nykyisen Alabaman edustalle. Tarina Prinssi Madocin walesilaisesta siirtokunnasta on tunnettu englantilaisten keskuudessa jo 1500-luvun lopulla. Madocin tuominen esiin saattoi olla osa brittiläisten harrastamaa propagandaa, jonka avulle he tukivat omia tutkimusmatkojaan espanjalaisia valloittajia vastaan.


title: Madoc

text: Amerikan vallankumouksen sisaret ovat pystyttäneet muistomerkin prinssi Madocin kunniaksi Alabamaan Mobile Bayhin.


title: Markkinoinnin viikko

text: Markkinoinnin viikko, vuoteen 2016 saakka Markkinointiviestinnän viikko, vuoteen 2007 saakka "Mainonnan viikko", on markkinointi- ja viestintäalan maksuton vuosittainen koulutus- ja messutapahtuma syys–lokakuussa.


title: Markkinoinnin viikko

text: Markkinoinnin, teknologian ja luovuuden liiton (MTL) ja Helsingin Katajanokalla sijaitsevan Wanhan Sataman vuosina 2007–2015 järjestämä tapahtuma oli alan suurin vuosittainen kokoontuminen. Tilaisuus sai alkunsa, kun Communication Management ja Mainonnan viikko -tapahtumat yhdistettiin vuonna 2007.


title: Markkinoinnin viikko

text: Markkinointiviestinnän viikon tavoitteena oli kasvattaa suomalaisen markkinointiviestinnän kentän osaamista ja tuoda alan kuumimmat keskustelunaiheet esiin. Semminaariesityksissä esiintyivät Suomen johtavat markkinoinnin ja viestinnän alan asiantuntijat. Tilaisuuksien aiheina oli esimerkillisiä markkinointiviestinnän kampanjoita ja yleisempiä aiheita, kuten mainonnan sääntely sekä tuotteiden ja palvelujen kaupallistaminen. Tavoitteena oli nostaa yleiseen keskusteluun markkinointiviestinnän ajankohtaisia asioita, haastaa uusia näkökulmia toimintaan sekä luoda verkostoja.


title: Markkinoinnin viikko

text: Vuonna 2016 viikon sisältöä päätettiin muuttaa markkinoinnin strategista suunnittelua korostavaksi, ja tapahtuman uudeksi nimeksi otettiin Markkinoinnin viikko. Samalla tapahtuma muutti Wanhasta Satamasta Messukeskukseen Pasilaan.


title: Kulkuri ja joutsen

text: Kulkuri ja joutsen voi viitata seuraaviin asioihin:


title: Grindor

text: Grindor on kuvitteellinen robotti "Transformers"-universumissa.


title: Grindor

text:
"ssa" Grindor on skeittilaudaksi muuntautuva Mini-Con, jonka Rad, Carlos ja Alexis löysivät Mini-Conien aluksen hylystä. Häntä kuitenkin kutsuttiin virheellisesti Sureshockiksi useimmissa jaksoissa.
"issa" Grindor on leijulaudaksi muuntautuva Mini-Con, joka kulki usein Kickerin mukana.


title: Grindor

text: Elokuvassa "" esiintyy Blackoutin näköinen Decepticon CH-53 Super Stallion -helikopteriksi muuntatuva Decepticon, jonka nimeksi paljastettiin myöhemmin Grindor. Grindorilla oli elokuvassa hyvin pieni rooli. Kun Sam, Mikaela ja Leo olivat päässeet pakoon Alicelta, ihmiseksi naamioituneelta Decepticonilta, Grindor sieppasi heidät ja vei heidät Megatronille ja Starscreamille. Kun Optimus Prime pelasti Samin ja vei tämän mukanaan metsään, Grindor, Starscream ja Megatron lähtivät perään. Grindor on ainut Decepticon, joka kuoli taistelussa, kun Optimus repi hänen päänsä kappaleiksi.


title: Grindor

text: "" -pelissä Grindor on yksi viidestä decepticonkampanjan pelihahmosta. Grindor käyttää aseinaan konekivääriä ja energonaaltokanuunaa. Erikoiskykynä hänellä on jättää jälkeensä pieni tykkitorni, joka automaattisesti alkaa tulittaa vastustajia (Autobottikampanjassa Ironhidella on sama erikoiskyky). Erikoiskyvyn on annettava latautua uudelleen, jotta tällaisen voi jättää uudestaan. Grindor muuntautuu pelissä samaan muotoon kuin elokuvassa, CH-53 Super Stallion helikopteriksi.


title: Grindor

text: Grindorin äänenä pelissä on Fred Tatasciore.


title: Johnny and the New Dodgers (albumi)

text: Johnny and the New Dodgers on aikaisemmin Johnny & the Dodgers -nimellä toimineen yhtyeen ensimmäinen studioalbumi vuodelta 1980. Levy on ilmestynyt Levytuottajat Oy:n levymerkillä Rockin' ja sen ovat tuottaneet Paul Fagerlund ja Jussi W. Itkonen. Äänityksen ja miksauksen on tehnyt Martin Brushane Studio Brushanessa.


title: Johnny and the New Dodgers (albumi)

text:
Kannen on suunnitellut Tapsa Rantanen Private Eye -yhtiöstä ja valokuvan on ottanut Markku Haverinen Q-Studiosta. Kannen on valmistanut Kirjapaino E. Kuronen.1. Be-Bop Baby – 2:02
2. Somebody Touched Me – 2:05
3. Made to Love – 2:14
4. Please Don’t Tease – 3:05
5. Bird Dog – 2:24
6. Open Your Lovin' Arms – 2:051. Yksin sua – Part of a Fool – 2:38
2. Odotan sua – Travelin' Light – 2:47
3. Uni – Dream Lover – 2:29
4. Suukot makeat nuo – Kisses Sweeter Than Wine – 2:09
5. Yksin itken sateeseen – Crying in the Rain – 2:01
6. Kaikki muuttui – String Along – 2:21


title: Johnny and the New Dodgers (albumi)

text: LP-levy "Johnny and the New Dodgers" (Rockin' RL 5007, 1980)


title: Moldovan presidentti

text: Moldovan presidentti on Moldovan valtionpäämies, jonka Moldovan parlamentti valitsee neljän vuoden välein enemmistöperiaatteella. Vielä 2010-luvun alussa Moldovan perustuslaki edellytti valinnalta 3/5 enemmistöä parlamentista. Vaalitapa on siis epäsuora vaali. Sama henkilö voidaan valita enintään kahdeksi kaudeksi.


title: Moldovan presidentti

text: Nykyinen presidentti, tuomaritaustainen, puoluepolitiikan ulkopuolelta tehtävään tullut Nicolae Timofti on toiminut virassa maaliskuusta 2012 lähtien.


title: Kari Lehtola (onnettomuustutkija)

text: Kari Sulevi Lehtola (s. 18. marraskuuta 1938 Helsinki) on suomalainen varatuomari, joka tuli tunnetuksi toimiessaan suuronnettomuustutkijana ja Onnettomuustutkintakeskuksen johtajana.


title: Kari Lehtola (onnettomuustutkija)

text: Kari Lehtola kirjoitti ylioppilaaksi Lapuan yhteiskoulusta vuonna 1958 ja valmistui oikeustieteen kandidaatiksi Helsingin yliopistosta 1968. Varatuomarin arvon hän sai vuonna 1974. Lehtola toimi vuodesta 1967 Kälviän nimismiehenä. Vuonna 1973 hän siirtyi lainsäädäntöneuvokseksi oikeusministeriöön. Lehtola oli lainsäädäntöneuvoksena keskeinen henkilö esitutkinta- ja pakkokeinolakeja valmisteltaessa.


title: Kari Lehtola (onnettomuustutkija)

text: Lehtola siirtyi vuonna 1988 Kilpailuviraston johtajaksi ja vuonna 1990 suuronnettomuustutkinnan suunnittelukunnan puheenjohtajaksi. Suurelle yleisölle hän tuli tunnetuksi autolautta "Estonian" onnettomuuden tutkimuslautakunnan johtajana. Onnettomuustutkintakeskus perustettiin vuonna 1996, ja Lehtolasta tuli sen ensimmäinen johtaja. Eläkkeelle hän jäi vuonna 2001.


title: Kari Lehtola (onnettomuustutkija)

text: Lehtola toimi vuosina 1996–1999 Julkisen sanan neuvoston puheenjohtajana. Hänen muihin luottamustehtäviinsä on kuulunut muun muassa Helsingin kaupunginvaltuuston jäsenyys. Lehtola aloitti kaupunginvaltuutettuna vuonna 2001 ja erosi valtuustosta vuonna 2008 muutettuaan Karjalohjalle. Hän kuului SDP:n valtuustoryhmään. Lehtola on ollut myös SDP:n eduskuntavaaliehdokkaana vuonna 1999.


title: Alpha Trion

text: Alpha Trion on kuvitteellinen hahmo Transformers-universumissa. Hän esiintyi eri jatkumoissa joko vanhana viisaana Autobottina tai yhtenä 13 alkuperäisestä Primesta, mutta ennen kaikkea Optimus Primen mentorina.


title: Alpha Trion

text: Alpha Trion teki ensiesiintymisensä animaatiosarjan jaksossa ""The Search for Alpha Trion"". Siinä hän pitää yhteyttä naispuolisen Autobottikomentaja Elita 1:n kanssa salaisesta laboratoriostaan. Samassa jaksossa hän myös korjaa Elitan, kun tämä menetti osan elinvoimastaan käytettyään erikoisvoimaansa Optimus Primen pelastamiseen.


title: Alpha Trion

text: Seuraavan esiintymisensä Alpha Trion teki kaksiosaisessa jaksossa ""The Key to Vector Sigma"", jossa Decepticonit hyökkäsivät hänen kimppuunsa ja veivät häneltä megatietokone Vector Sigman avaimen. Autettuaan Autobotteja rakentamaan Aerialbotit, hän uhrasi itsensä aktivoidakseen Vector Sigman. Sen jälkeen hänestä tuli ikuisesti osa Vector Sigmaa.


title: Alpha Trion

text: Kun Decepticonit lähettivät Aerialbotit menneisyyteen 9 miljoonan vuoden taakse Cybertronin Kultakauteen, he veivät kahden nuoren robotin, Orion Paxin ja Arielin ruumiit hänelle ja Alpha Trion rakensi heistä Optimus Primen ja Elita 1:n. Näin ilmeni, että Alpha Trion oli Autobotti, joka loi heidät.


title: Alpha Trion

text: Osa seuraavista jaksoista selitti hieman hänen elämäntarinaansa. Alpha Trion oli alun perin nimeltään A3 ja hän oli yksi Quintessonien robottitehtailun ensimmäisen tuotantoerän yksiköistä. Myöhemmin robotit nousivat A3:n johdolla luojiaan vastaan ja karkottivat nämä Cybertronilta. Jossain vaiheessa Cybertronin sisällissodan aikana, kun Megatron surmasi Autobottien johtajan, Alpha Trion otti Johtajuuden Matrixin haltuunsa ja piti sitä piilotettuna, kunnes se saisi uuden kantajan.